ڕانانێک بۆ کتێبی پانتورکیزم\nتیگەيشتن لەتورکیا بۆ ئێمەی کورد گرنگییەکی تایبەتی هەیە، نەک تەنها لەبەرئەوەی ئەو وڵاتە گەورەترین بەشی کوردستانی داگیرکردووە، بەڵکو کاریگەری لەسەر پارچەکانی تریش هەیە، مەترسی بۆ سەر تەواوی کورد دروستکردووە. ئەمەو چەندین هۆکاری تر ئەوە دەخوازێ کەزانستیيانە لەتورکیاو سەرجەم ئەو ئایدۆلۆژییانەی تر تێبگەین کە ناوبەناو لەتورکیادا وەک قارچکێک سەردەردێن و هەڵدەتۆقن، لەوانە کەمالیزم ، ئیسلامیزم، پان ئیسلامیزم ، عوسمانیەتی کۆن و نوێ ، فاشیزم . تورکانیزم پان تورکیزم و چەندانی تر. بەبێ تیگەيشتن لەم ئایدۆلۆژیانەو سەرهەڵدان و دونیابینیان بەرامبەر بەکوردو ناوچەکە، ئەوا ناتوانین خوێندنەوەیەکی دروست بۆ تورکیاو سیاسەتەکەی بکەین. لەم رووەوە (کتێبی پان تورکیزم کە لێکۆڵینەوەی وردە لەسەر ئەم رەوتە لەلایەن جیکۆب لاندۆوە نوسراوە، دواتر بەکوردیەکی جوان رەوان ، د.ئەبوبەکر خۆشناو وەریگێڕاوە بۆ سەر زمانی شیرینی کوردی) سەرچاوەیەکی باش دەبێت بۆ تیگەشتن لەڕەوتێک لەتورکیادا، ئەویش ئایدیای پانتورکیزمە. ئەگەرچی ئەم رەوتە لەدەرەوەی تورکیاو لەسەرەتاکانی سەدەی نۆزدەدا سەری دەرهێناوە بەڵام کاریگەری و تەرزەکانی لەناو پارتەکانی وەک مەهەپەو رەوتی فاشیزم و ئاکەپەو ئیسلامیەکاندا هەتا ئەمڕۆش دەیبینین\nپانتورکیزم پرۆژەیەکی ئایدۆلۆژی سیاسی، نەژادی، کلتوری و رۆشنبیری گشتگیرە کەخواستی هەیە گشت تورک نەژادەکان یەکبخات و بیانکات بەخاوەن یەک گوتار، ئەگەر کرا لەجوگرافیایەکدا کۆیان بکاتەوە، یان لەڕێگەی کۆنفیدراسێۆنێکەوە یەکیان بخات. مێژووی سەرهەڵدانی پانتورکیزم پێش دروستبوونی کۆماری تورکیایە، ئەو پرۆژەیەکە دەکرێ بڵێن لەتاراوگەدا دروستبووە، واتە لەدەرەوەی سنوری دەوڵەتی تورکیا دامەزراوە. لەقۆناغی سەرهەڵدانیدا ئاینی ئیسلام دەورێکی کاریگەی بینیوەو ئەکرێ وەک هۆکاری سەرەکی وەرگیرێت لەدروستبونی هەستی ئەم ئایدۆلۆژیایەدا. لەقۆناغەکانی دواتردا ئاینی ئیسلام و ونەژادی تورک لەپانتورکیزمدا هێندە تیکەڵ دەبن، بەجۆرێک هەر هەوڵێک بەئاڕاسەتی پارێزگاریکردن بێت لەئیسلام لەهەمان کاتدا پارێزگاریکردن بووە لەنەژادی تورک. واتە لەپرۆژەی پانتورکیزمدا ئیسلام و نەژادی تورک بەجۆرێک تێکەڵ دەبن ناتوانین لەیەکیان جودابکەیتەوە، تەنانەت ئەمە بۆ ناسیۆنالیزمی تورکیش دروستە، وەک تورکناسی نوێ. م هاکان یافوز دەڵێ ، ناسیۆنالیزمی تورکی و ئیسلام لەیەک جوادا ناکرێنەوە .\nژینگەی سەرهەڵدانی مەیلی پانتورکیزم، ئەو کۆمەڵگا موسوڵمانانەن کە لەژێر دەسەڵاتە یەک لەدوای یەکەکانی روسیای کۆن و تازەدا چەوساونەتەوە. کاتێک کەمیونیتییە موسوڵماناکانی روسیای قەیسەری دەچەوسێنرێنەوە ، لەوانە تاتارەکان ، ئۆگورەکان، قازاقەکان چەندین تورک نەژادی تر......، ئیدی ئەم مەیلە سەرهەڵدەدات ، چون موسوڵمانەکانی روسیای قەیسەری و دواتر یەکێتی سۆڤیەت زۆربەیان تورک نەژادن، بەجۆرێک بەپێی سەرژمێرییەک لەساڵی ١٩٧٥ لەڕوسیا کراوە، (٤٣) ملیۆن موسوڵمان لەڕوسیادا هەبووە، لەو ژمارەیە (٣٧)ملیۆنیان تورک بوون ، واتە تورک بوون و موسوڵمان بوون یەک شت بووە لەناوچەکانی قەوقازو هەرێمەکانی پێشووی یەکێتی سۆڤیەتدا، هاوکێشەکە ئەمەدەکات، ئەودەمەی کە تورکێک چەوسێنراوەتەوە واتە موسوڵمانێک چەوسێنراوەتەوە، بە پێچەوانەشەوە راستە.\nسەرەتای ئەم بزوتنەوەیە ( پانتورکیزم) لەناو کایەی رۆشنبیری تورکیدا دەرکەوت، بڵاوکردنەوەی رۆژنامەی تەرجومان لەساڵی ١٨٢٣ لەلایەن ئیسماعیل بەگ گاسپەرالی بەیەکەمین رووداوی مێژووی دەرکەوتنی پانتورکیزم دادەنرێت. واتە پانتورکیزم ئەو ئایدۆلۆژیا بێ نیشتیمان و پەڕاگەندەیە کە لەکۆتاییەکانی سەدەی نۆزدەدا لەسەردەمی روسیای تزار دەستیپێکرد. ئەو رۆژگارە قۆناغێکی گەشاوە بوو لەڕووی پرۆژەی پانەکانەوە، ئەوان یەک لەدوای یەک دەهاتن ، بۆ نموونە کۆنگرەی پان سلاڤ لەساڵی ١٨٤٨ کە لەپراگ بەسترا، دواتر زایۆنیستی لەساڵی ١٨٩٧ لەبازل لەسویسرا بەسترا، دواتریش کۆبوونەوەی ڕێبەرانی پان تورکیزمکە لەڕوسیا بوو. دواتریش پان ئیسلامیزم و پان عەرەبیزم پان ئەفریکایزم سەری دەرهێنا.\nهۆکارەکانی لەدایکبوونی پانتورکیزم.\nیەکەم؛ ژمارەیەکی زۆری تورک لەڕوسیا دەژیان، ئەوان کەوتنە ژێر کاریگەری پان سلاڤیزمەوە، کە پان سلاڤیزم بەرلەوەی کۆنگرەی خۆیان ببەستن چەند دەیەیەک پێش ئەوە سەری هەڵدابوو.\nدووەم؛ چەوساندنەوەی ئەو ژمارە زۆرە لەموسوڵمان و تورک نەژادەکان لەڕوسیا، لەبەرئەوە هێرشەکان بۆ سەریان هۆکاربوو بۆ بەرزکرددنەوەی ئایدۆلۆژیای پانتورکیزم لەناویاندا، وەک هەوڵێک بۆ مانەوەیان و پاریزگاریکردن لەخۆیان، ئەوان دەگەڕان بەدوای ئایدۆلۆژیایەکدا کە لەڕووی نەژادییەوە یەکیان خات، ئەم هەوڵەش لەسەردەستی کۆمەڵێ فیگەری گەورەی ئەم بوارە درا لەڕوسیا لەوانە یوسف ئاقچۆرا، ئاقائۆغلۆ.\nکۆسپەکانی بەردەم پانتورکیزم\nپان تورکیزم ئایدۆلۆژیایەکی رێگەپێدراو نەبوو لەڕوسیادا . بەڵکو ئەو ڕووبەڕووی چەندین کۆسپ بووەوە لەڕوسیادا.\n* یەکەم جار روسیای قەیسەری بەتوندترین شێوە رووبەڕوویان بووەوەو سەرکردەکانی ناچارکرد کەوڵات بەجێبهێڵن لەوانە یوسف ئاق چۆرا کەهەڵهات بۆ ئەستەنبول لەساڵی ١٩٠٨دا.\n* دواتر کەشۆڕشی ئۆکتۆبەر سەریهەڵدا، ئەم شۆڕشە لەبونیادیدا رێگەی بەقوڵبوونەوەی جیاوازی چینایەتی و رەگەزایەتی نەدەدا، لەبەرئەوە بەهەموو شێوەیەک سەرانی شۆڕش دژ بەئایدۆلۆژییای پانتورکیزم وەستانەوە.\n* ستالینیش بەتوندترین شێوە رووبەڕووی ئایدۆلۆژیای پان تورکیزم بووەوە، سزای سەرکردەو ئەو کەسانەی دەدا کەڕابەرایەتی ئەم رەوتە دەکەن. دواتر سەرانی پانتورکیزم زۆربەیان هەڵهاتن بەرەو تورکیاو ئەوروپا.\n* لەڕۆژگاری دەوڵەتی عوسمانیدا، ئەو ئیمپراتۆرە ئیسلامییە رێگەی بەئایدۆلۆژیای پانتورکیزم نەدەدا، چون ئەم ئایدۆلۆژیایەی بەمەترسی دەزانی بۆ سەر ئایدۆلۆژیای ئیسلام.\nخزانی پانتورکیزم بۆ ناو تورکیای نوێ\n*لەوکاتەدا کەدەوڵەتی عوسمانی لاواز بووبوو، بزووتنەوەی تورکە لاوەکان سەریهەڵدابوو، ئەمە چانسێکی باشیدا بە رەوتی پانتورکیزم ، دواتر خۆی خزاندە ناو بزوتنەوەی ترو کەلاوەکانەوە، زیاکو ئالب کەیەکێکبوو لەبەناوبانگترین ئەندامانی ناو ئەم بزوتنەوەیە، ئەو باوەشی بۆ ئایدۆلۆژیای پان تورکیزم کردەوە، ئیدی لەو بەروارەوە ئەم ئایدۆلۆژیاییە لەتورکیادا چەکەرەی کرد، بەڵام موستەفا کەمال کە بەدامەزرێنەری کۆماری نوێ دادەنرێت، ئەو دژ بەم ئایدۆلۆژیایە بوو ، تەنانەت لەنزیکی دوو دەیەی سەرەتای تەمەنی کۆماردا موستەفا کەمال رێگەی بەئایدۆلۆژیای پانتورکیزم نەدا. چون ئەم ئایدۆلۆژیایە دەبووە هۆی لێکترازانی کۆمەڵی تورکی و دواتر جیاوازی دروستدەکرد، کەئەمە دژ بەتێزەکەی موستەفا کەمال بوو کەئاشتی لەناوەوە ئاشتی لەدەرەوە، هەروەها موستەفا کەمال وەک عیلمانیخوازێ کنەی دەویست کێشەی تورکە موسوڵمانەکانی روسیا ببەستێت بەخۆیەوەو بیکاتە بارو قورسی بۆ سەر کۆمار، چون موستەفا کەمال، پەیڕەوی دۆکترینی (ئایزۆلەیشنی) دەکر لەسیاسەتی دەرەوەیدا، واتە خۆکەنارگیرکردن لەکێشەکانی چواردەورو دەستتێوەرنەدان لەکێشەکانی چواردەوردا. هەروەها دورکەوتنەوە لەجیهانی ئیسلامی و رووکردنە ئەوروپاو رۆژئاوا.\n* لەدوای مردنی موستەفا کەمال و لەکۆتايی سییەکان و بەتایبەت لەسەرەتای پەنجاکان تورکیا دەڕواتە ناو قۆناغێکی نوێوە ئەویش فرەحزبییە ، ئیسلامییەکان لەڕێگەی عیسمەت ئینەنووە دێنەوە بۆ ناوکایەی سیاسەت، عیسمەت ئینەنوو هاوسۆز بوو لەگەڵ موسوڵمانەکانی روسیا ، بەڵام بەتەواوی نەیدەوێرا دژ بەڕوس بووەستێتەوە ئەویش بەهۆی جەنگی جیهانی دووەم و هاوپەیمانی دژەنازیزم لەلایەن روس و ئەمریکاو هەندێ وڵاتی ئەوروپاوە، ئەگەرچی بزوتنەوەی پانتورکیزم داوایان لەحکومەتەکەی ئینەنوو کرد کەهاوشانی نازییەکان دژ بەڕوسەکان بوەستێتەوە، بەڵام ئەمە ریسک بوو بەداهاتووی تورکیاوە، کەبچێتە بەرەی نازیزمەوە.\nکەوتنی یەکێتی سۆڤیەت و گەشانەوەی پانتورکیزم\nلەگەڵ کۆتایهاتنی یەکێتی سۆڤیەت و سەربەخۆبوونی هەرێمەکان، بەتایبەتی پێنج هەرێمە تورکەکە وەک ئازربایجان و تورکمەنستان و ئۆزبەکساتن و تاجیکستان و، کازاخستان و هاتنی ئۆزال و پارتە ئیسلامییەکان دووبارە ئایدۆلۆژیای پانتورکیزم گەشایەوە. دوايی یەکێتی سۆڤیەت و تورکەکان بوون بەخاوەن شەش دەوڵەتی تایبەت بەخۆیان، سەرەڕای ئەوەی ئایدۆلۆژیای پانتورکیزم لەلای تاتارەکانی کریمیاو ئۆغورەکانی چین و روسیاو چەند هەرێمی تر بەرزبووەوە. لەناوخۆی تورکیاشدا چەند هێزێک هەن کەپاڵپشتی پانتورکیزمن ، لەوانە سەرانی پارتی مەهەپە کەپارتێکی فاشیزمەو باوەڕی بەئایدۆلۆژیای پانتورکیزم هەیە، ئەو دەیەوێ لەڕێگەی نەژادی تورکەوە تورکەکانی قەوقازو روسیا یەکبخات. لەهەمانکات پارتی ئاک پارتی و پارتە ئیسلامییەکانی تریش باوەڕیان بەئایدۆلۆژیای پانتورکیزم هەیە، ئەوان لەڕێگەی ئیسلامەوە دەیانەوێت بەم ئامانجە بگەن. ئەگەر تەماشابکەین تورکیا لەکێشەکانی ئەم دوو هەفتەی دوایی ئەرمەنستان و ئازربایجاندا بەفڕۆکەی بێفڕۆکەوانە هاوکاری ئازربایجانی کردووە. تەنانەت قسە لەسەر گواستنەوەی میلیشیا ئیسلامییەکانی سوریا دەکرێت بۆ شەڕی ئەم دوایيەی ئازربایجان و ئەرمینیا.\nئەم رووداوانەو چەندانی تر هەروەها لەهەڵویست و روئیای ئاکپارتی و مەهەپەو دەوڵەتی قوڵدا ئەو نامەيە دەنێرن، کەڕاستە پانتورکیزم پرۆژەیەک بووە لەمێژوودا، بەڵام ئەو کۆتايی نەهاتووەو پرۆژەیەکی تەواو نەکراوە، هەتا ئێستاش زیندووە لەتورکیاو لەئاستی بەرزدا کاری بۆ دەکرێ، بۆ ئەوەی تەواوبکرێ، کەبێگومان ئەمە راستەوخۆ کاریگەری بەناوچەکەو لەناویشیاندا کورد هەیە، ئەویش بەهۆی بوونی تورکیا لەکوردستان و پەیوەنديیە مێژوویيەکەی تورکیا بەکوردو و بوونی کەمینە تورکمانەکانی هەولێرو کەرکوک و ناوچەکانی تر. کەتورکیا بەئاسانی بەکاریهێناون و بەکاریدەهێنێت وەک بەشێک لەناو پرۆژە فراوانخوازییەکەی خۆی کە لەڕۆحی پانتورکیزمدایە.


كلۆب داوای مەندی كردووە | دەزگاى زارى کرمانجى\nكلۆب داوای مەندی كردووە\nزاری كرمانجی- ئاژانسییە هەواڵییە وەرزشییەكان: دوای كۆتایی هاتنی یارییەكانی ئەم وەرزەو نزیكبوونەوەی بازاڕی گواستنەوەی یاریزانان، هەواڵی گەرمی رۆژنامەكانی جیهان گواستنەوەی یاریزانانە، لە دواین هەواڵی رۆژنامەی میرۆر باس لەوە دەكات كلۆپ دەیەوێ جەزائیریەك بكاتە بەرگری یانەكەی.\nرۆژنامەی میرۆری ئینگلیزی لە نوێترین هەواڵی باسی لەوە كردووە، كلۆپ زۆر بە پەرۆشەوە داوای لە یانەكەی كردووە، عیسا مەندی بەرگری یانەی ریال بیتیس و هەڵبژاردەی جەزائیر بگوازنەوە یانەكەی بۆ ئەوەی لەگەڵ ڤان دایك ببنە دوانەیەكی بەهێز بۆ وەرزی نوێ.\nعیسای تەمەن 29 ساڵان بەرگریكاری بیتیس یەكێكە لە یاریزانە گرنگەكانی یانەكە، لە وەرزی ئەمساڵ بەشداری 30 یاری كردووە، ساڵی رابردووش توانی لەگەڵ هەڵبژاردەی جەزائیر نازناوی جامی ئەفریقا بە دەست بهێنێت، بۆ فرۆشتنی رەنگە تەنیا 15 ملیۆن یۆڕۆی نرخەكەی بێت، بە هۆی ئەو قەیرانەی داراییە تووشی یانەكان بووە لە كاتی بڵاوبوونەوەی ڤایرۆسی كۆڕۆنا سەرجەم یانەكان هەوڵ دەدەن لە فرۆشتنی یاریزانەكان خۆیان لەم قەیرانە رزگار بكەن.\nیانەی لیڤەرپولی ئینگلیزی و پاڵەوانی پرێمەرلیگ، بۆ بەهێزكردنی هێڵی بەرگری یانەكەی چاوی لە یاریزانێكی هەڵبژاردەی جەزائیرە.\nبۆیە ئەم یاریزانە گرێبەستەكەی لەگەڵ ریال بێتیس لە ساڵی كۆتاییدایەو پێناچێت لە یانەكەی بمێنێتەوە، بەهۆی ئەوەی گفتوگۆی نێوان هەردوولا كێشەی تێكەوتووە.\nجگە لە لیڤەرپول یانەی نیوكاسل یونایتدیش چاودێری ئەو یاریزانە دەكات و دەیەوێ بیباتە ریزەكانی.\nعیسا ماندی تەمەنی 28 ساڵە، ساڵی 2016 لە یانەی ریمسی فەڕەنسی چۆتە یانەی ریال بێتیس، 30 یاری بەدرێسی یانەكەوە ئەنجامداوە، لەگەڵ هەڵبژاردەی جەزائیریش خاوەنی 55 یاری نێودەوڵەتییەو گۆڵێكی بە درێسی هەڵبژاردەكەوە تۆماركردووە.


زیندانەکانی عەقڵ و کارگەکانی فەرھودکردن.\nلەکۆمەڵگە داخراوەکاندا، ھەمیشە لەبیانووێک زیاتر ھەیە، تا یەکە کاریگەرە باڵاکانی ئەو کۆمەڵگەیە، لەڕێگەیەوە ماف و سەربەخۆییە زاتییەکانی تاک، لەبۆتەی نەرێتگەرایی و دەستوردانی شەرعی و تەنانەت یاسایش بدەن.\nیانی، ئەم ھەژموونە باوگەرایخوازە، ھەمیشە وەک چەکێک دژی یەکە پێکھێنەرەکانی وەھا کۆمەڵگەیەک حازر بەدەست و لەسەر پێیە، بەو ئامانجەی ماف و توانستەکانی تاک، ھەردەم بەدەم وتنەوەی دەستەواژەی چاکەو بەرژەوەندییە گشتییەکانەوە لەتەیمانی مێگەلدا بھاڕێت و بیانکاتەوە بەخۆراکی یەکە کاریگەرە باڵا دەستەکانی، ئەمە لەکاتێکدا تەواوی ڕوانینە ئاسمانی و ڕێسمانییەکان جەخت لەوە دەکەنەوە، جەستەی مرۆڤ وەک خود، جگە لەخۆی موڵکی مەخلوق و بوونەوەرێکی دی نییە، یانی مافی ئەزەلی و بنەڕەتی و سروشتی خۆیەتی خاوەندارێتی لەدیدو ڕوانگەو ڕوانیەکانی خۆی بکات نەک بەبێ ویست شەتەک بدرێتە ئەوەی پێیدەگوترێت " چاکەو بەرژەوەندییە گشتییەکان " چونکە وەھا ڕوانگەیەک لەمێژودا ملیۆنەھا مرۆڤی ڕاپێچی مەرگکردوە، ڕەنگە ئاوڕدانەوەیەکی خێرا لەجەنگ و ماڵوێرانییە زۆرو زەوەندەکانی ڕابردو، بەس بێت بۆ سەلماندنی وەھا ڕاستینەیەک.\nیەکە قۆرغکارییە باڵا دەستەکانی وەھا کۆمەڵگەیەک، لەپێناو ئەوەی ڕەوایەتیش بدەنە وەھا بەرخۆرییەک، ئەم دەرئەنجامە وەک حەسانەیەک لەبەرژەوەندی خۆیاندا، وێناو ئەژمار دەکەن، یانی پێچەوانە بەکۆمەڵگەی گەشە سەندو، ھەردەم ئەوەی وادەکا ئەزمونکردنی ھەبوونت وەک تاک بەمانا بابەتییەکەی، بەھای ھەبێت، پشت دەبەستێت بەھەڵخراندن و سەپاندنی ھزری دەستەجەمعیگەرایی و سنوردارکردنی ماف و توانست و ئازادییەکانی تاک.\nئەم بەندو باوە، بەجۆرێکە، تەنانەت ئەوەی بکەوێتە دەرەوەی پانتاییە کەلتووری و شەرعییەکانیشەوە، ئەوا بەڕێگەی ھێنانە ئاراوەی یاسا داتاشراوە شەتەکدراوەکانی دەستی دوو، " ئەو یاسایانەی لەبری بونگەرایی، سەرچاوەکەیان لەئەستێرکە باوگەراکانە " چەندایەتی ئەرک و، چۆنایەتی ماف و، فۆڕمی ڕەفتارکردنی تاک، دەسەپێندرێت.\nئەمە لێرە - کوردستان - وایە، مرۆڤ وەک تاک، بەر لەھەر شتێک، دەبێ ببێت بەبەشێک لەکۆیە مەزنەکەو وەک باوانی بدوێ، وەک ئەوەی باوە ڕەفتار بکا، بەڵام بۆی نییەو ناتوانێ تەنانەت مافی بەماناکردنی ئازادیخود لەخۆدای خۆیی لەخۆدا بەمانا بکات، بۆی نییەو ناتوانێ خەون و خولیاو توانستە زاتییەکانی خۆی وەک تاک و، وەک ئەوەی شیاو بەھەبونیەتی، ئەزموونبکات.\nلەکوردستاندا، بەھۆی زاڵگەرایی وەھا ھەژموونێک و بەھۆی ڕەنگپێدانەوەی وەھا بێبەری کارییەکی تاک لەماف و بەکار بردنی توانستە زاتییەکانی خۆی، ئەوەتا بەشە ھەرە زۆرە سەرمایە ماددی و مەعنەوییەکەی وڵات، خۆکارانە کەوتووەتە خزمەت ژیانکردن و بەھێزکردنی زیاتری پێگەی یەکە باڵا دەستە قۆرغکارەکانی کۆمەڵگەوە، تاک و ھزری تاکگەرایی ھێندە لەژێر باردان، دەتواندرێ بگوترێت نەدۆزەخییەو نەبەھەشتییە، یانی ئەگەر نەگوترێ ژیانێکی تەواو ڕوەک ئاسا دەبێ بژین،" ئەو ڕوەکانەی نەلەدۆزەخدا دەسوتێن و نەلەبەھەشتیشدا، بوونیان ھەیە" ئەوا بەمانایەکی دی، تەواو ڕاستە ئەگەر بگوترێ " نەئازادو نەکۆیلەیشن "، بەڵام بەدڵنیاییەوە لەبری ئازادی، بەرەو خودکۆیلەیی خویخۆیان ئاڕاستە دەکرێن و دەبردرێن.\nچونکە بەرژەوەندی و فراژۆپێکردنی ھەستە ئاکارییە باڵاکە، ئەو ھەستە خودپەسەندە جەمعیگەراییەی وایکردوە قوڵبوونەوەی ھزری بێموبالاتی لەناو جومگە کۆمەڵایەتیەکاندا، لەناو ژینگە گشتییەکەی کۆمەڵگەدا، لەناو یەکە ئیداری و کایە سیاسییەکەیدا، بەتەواوەتی ببێتە یەکێک لەپرسە مەترسیدارە ھەرە ڕاشکاوە حاشا ھەڵنەگرەکانی ھەستنەکردنی تاک لەئێستادا بەرامبەر بەئەرک و بەماف و بەرپرسیارێتییە جڤاکییەکانی.\nرەنگە بگوترێت، ئەی ئەوەنییە زۆرینەی خەڵک لە"٢١/٩/٢٠١٣"ـدا، بەشداری ھەڵبژاردنە پەرلەمانییەکەی ھەرێمیانکرد، مەگەر ئایا ئەوە ھەستکردنی تاک نییە بەرامبەر بەئەرک و بەماف و بەرپرسیارێتییە جڤاکییەکانی سەرشانی؟، ھەرچەندە نامەوێ لەیەکەی باسەکە لابدەم، بەڵام وڵامدانەوەکەی بەگرینگ دەزانم.\nزۆر بەسادەیی: لەم جۆرە کۆمەڵگەیەدا، وەک ھەمیشە ئەوەی خەڵک دەھێنێتە سەر ھەست و دەیانجوڵێنێت، ئەوەی ئاڕاستەیان دەکات، ئەوەی بەشدارییان پێدەکات، لەڕاستیدا ئەوا گشتاندنی ھەستە ئاکارییە بەرژەوەندیخوازە باڵا دەستەکەی کۆمەڵگەیە بزوێنەرەکەی، نەک ئەزمونکردنی ماف و درککردنی تاک بەخود ئەرکدارکردنگەرایی.\nئەگەر نا، دەمێکە ساغبۆتەوە، لەوەھا کۆمەڵگەیەکدا، بێبەھاتر لەھەڵبژاردن، خودی دەنگدەرە، چونکە دەنگدەر، ھەرگیز نەیتوانیووە لەم واقیعە چەقبەستووەی تێیکەوتووە دەربازی بێت، ھەمیشە تەوافوقاتی بەناو نیشتیمانی و ھاوپەیمانی بەرخۆرو ئەم نەوعییەتە لەبەرژەوەندیگەرایی چینە باڵا دەستەکەی کۆمەڵگە دوای ھەر ھەڵبژاردنێک، بوونەتەوە شوێنگرەوەی بەرئەنجامەکانی خودی ئەو ھەڵبژاردنە.\nسەرنجبدە، دوای ھەر پرۆسەیەک، کاتێک زۆرینەی ڕەھا، ھەم لەسەر ئاستەکانی تاک و ھەم لەسەر ئاستە گشتییەکەی خەڵکیش بەدیناکەی ھەست بەوە بکەن ئەم حکومەتەی پێکھێندراوە یا پێکدەھێندرێ ئەوە ڕەنگدانەوەی ھێزی ئەزمونکراوی ئەرک و ئەزمونکردنی مافەکانی ئەوانبێت، دروست لەم حەقیقەتەی سەرەوە، بەڕونی تێدەگەی.\nئەگەر ھەبێ و ھێشتا بییەوێ بپرسێت، ھۆکاری وەھا ھەستنەکردنێک چییە، مەعلومە تاک نایبینێت ئەم حکومەتە وەسیلەی لانیکەمی ھێنانە ئاراوەی خۆشگوزەرانی و خواستەکانی ئەو یا ئەوانی دی ھاونیشتیمانی ئەو بێت، بەقەد ئەوەی خودیخۆی و ئەوانی تری ھاونیشتیمانی وەک وەسیلەیەک دەبینێت لەخزمەت قایمکردنەوەی پێگەو پارێزگاریکردنی بەرژەوەندی دەستە باڵاکانی کۆمەڵگە، بەنمونە:\nتەنھا لەیەک ساڵدا، بڕی" ٦٨ ملیارو ٤٠٧ ملیۆن‌و ٣٢٠ "ھەزار دینار، دەچێتە قورگی تەنھا"١٣٣٦"بەناو پلە تایبەتەکانەوە، بێگومان ئەمە بێجگە لەمووچەو ئیمتیازاتی بێشوماری بەنمونە وەک ئیفادو نا ھاوسەنگی خاوەنشکۆو ئەوانی تری پێیان دەگوترێ سەرکردەو شرینیاتی منداڵانی پلە یەک!\nلەبەر ئەوە، ھەر حکومەتێک، مافی تاک و خەڵکەکەی وەک ئەوەی شایستە بەھەبوونیانە دەستەبەر نەکات و نەیپارێزێت، ئەوە بەو حاڵەوە نایشتوانێ وابکا تاک و یەکە پێکھێنەرەکانی، لەبنەمادا بەھیخۆیانی بزانن.\nبەڵام ئەوەتا خۆشیانی لەگەڵدا دەگونجێنن؟، یانی دانەرو گوێگری ئاوازە بێدەنگییەکە، بەمانا بابەتییەکەی دیسانەوە ھەر خویدیخۆیانن؟، دەی ئەگەر ئەم دەرئەنجامە پەیوەندی بەنا ئاگامەندییانەوە ھەبێ، ئەوە بەشە ھەرە زۆرەکەی ھۆکارەکە، پەیوەندی بەدەرھاویشتەی ئاکارە خود سەپێنە دەستە جەمعییەکەوە ھەیە، چونکە بەبێ ئەوەی تاک تیایدا بەخۆی بزانێت، کراوە بەستەمکاری سەر خودیخۆی.\nدەگوترێت" ئیرادەی خەڵک، یانی ئیرادەی زۆرترین ژمارەو چالاکترین بەشەکانی خەڵک لەکۆمەڵگەدا"، بەڵام ئەرێ ھەر بەڕاست تۆ بڵێیت وەھا زۆرینەیەک بەسروشت تامەزرۆی ئەوە بن خودیخۆیان سەرکوت بکەن؟، یان ئەوە فەرزیاتی کەلتورو ئاکاری چینە باڵا دەستەکەی کۆمەڵگەیە ئەمەیکردوە بەسەوابتاتی ژیانکردن و وایکردوە خودیخۆیان بەرەو خودکۆیلەگەرکاری خۆیان بەرن؟\nدیارە بەدڵنیاییەوە ئەوەی لێرەدا نەسازە، ئەوە ڕێز نەگرتنە لەپێکھاتەی ھەر تاکایەتییەک لەلایەن یەکە دەستە جەمعییەکەوە، چونکە مرۆڤی ئەم چەرخە بەسروشت، ڕەنگە مەرگ بەلایەوە ئاسایی تربێ لەوەی ببێتە کۆیلە، کەواتە ئەوەی دەنگدار لەھەڵبژاردندا دەیکات، لەڕاستیدا ئەرکدارکردنی یاسادانەرو وەزیرانێک نییە بەرامبەر بەخزمەتکردنی جڤاک و ھێنانە ئاراوەی ژینگەو ژیانێکی شایستەتر، بەقەد ئەوەی مووچەدار کردنیانە..\nئێستا لەھەر ھاوڵاتییەک بپرسیت، لەوڵامدا دەڵێت" بەرھەمی ھەڵبژاردن، چینە باڵا دەستەکەی کۆمەڵگەو ئەو ١١١ ئەندامەی ئەنجومەنی نیشتیمانی و ستافی ئەنجومەنە جیاوازە کارگێڕییە ناوەندییەکانی دی و سیاسییە بڕیار بەدەستەکان دەیبەن و دەیخۆن، لەکاتێکدا ڕەنگە ژمارەیان ھەر ھەموویان نەگاتە ١٥٠ھەزار کەس لەناو میللەتێکی چەند ملیۆنیدا.\nئەمەش لەپوختەترین مانادا، نیشانەی ئەوەیە، زیندانەکانی عەقڵ، ستەمکاری بێزاو، قومارخانە زەبەللاح و کارگەکانی فەرھوتکردنی سامانە کۆمەڵایەتی و نیشتیمانییەکان، تەنھاو تەنھا لەکۆمەڵگە داخراوەکاندان و، جیاوازییەک ئەگەر ھەبێ، تەنھا لەناوەکانیاندایە.


دەربارەى منداڵان - قەندیل 24\nچوار شه‌ممه , ئایار 27 2020\nسەرەکی / وتار / دەربارەى منداڵان\nقەندیل ٢٤ وتار 149 بینین\nقەندیل ٢٤ : کیژان محمد\nپەروەردە کردنى منداڵان بەشێکى پڕ بایەخى ژیانى ئێمە پێک دێنێت،منداڵان بنیاتنەرانى دواڕۆژى وڵاتەکەمانن،وە مێژوو دەخوڵقێنن،وە دایک و باوکانى ئایندەن،دواتر بارهێنەرانى منداڵانى خۆیانن، کەواتە دەبێت وەکو مرۆڤێکى وشیار و کامڵ پەروەردە بکرێن،تاوەکو لە داهاتوودا دایک و باوکێکى باشیان لێدەربچسَت،وە هەر ئەو منداڵانەن دەبنە دەستگرى کاتى پیریمان ،کە باشە پەروەردەیان بکەین ئەوە بەگشتى داهاتوو لە هەموو ڕوێکەوە گونجاوتر و شیاوتر دەبێت ئەگەر نا بە پێچەوانەوە.\nدەسەڵاتى دایک و باوک لەکوێوە سەرچاوە دەگرێت و دەبێت چۆن بێت ؟\nدایک و باوکى ئەو منداڵانەى کە گوێڕایەڵ نین پێیان وایە دەسەڵاتى دایک و باوک شتێکى سروشتییە و لە ژات و نیهادى ئەوان دایە،کاتێکیش توانایەکى ڕەگەزى ئەوا نەبێت ئەوا هەر هەوڵێک بێهوودەیە،تەنها ئەوەیان بۆ دەمێنێتەوە ئیرەیى بەو کەسانە بەرن کە ئەو توانایانەیان هەیە،ئەوانە بەهەڵە داچوون ،وەدەستهێنانى دەسەڵات لەهەر خێزانێک دەگونجێت و پڕۆسەیەکى سەخت نیە.وە هەندێک کەس پێیوایە ئەو دەسەڵاتە لەسەر بنەماى درۆ دادەمەزرێت ،تەنیا ئەوەى منداڵەکانیان گوێڕایەڵ بێت و بەس،ئەمەش لەڕاستى دا هەڵەیە،دەسەڵات و گوێڕایەڵى نابێتە ئامانجى کار، ئامانجەکە تەنیا ئەوەیە پەروەردە کردنێکى راِاست دروست ،کەواتە گوێڕایەڵى یەکێکە لە ئامانجە کرنگەکانى.\nدەسەڵاتى ڕاستەقینەى دایک و باوک لەکوێوە سەرچاوە دەگرن؟؟\n( بەهۆى تۆماندن ، بەهۆى دوورە پەرێزى لە منداڵ ، بەهۆى خۆ هەڵکێشان ، بەهۆى لەخۆبایى بوون ، بەهۆى پەند و ئامۆژگارى ، بەهۆى خۆشەویستى بێسنوور، بەهۆى نەرم و نیانى بێسنوور، بەهۆى ئاشنایەتى ، بەهۆى کڕین و خەڵات).\nدەبێت سەرەتاى دەسپێکى منداڵان چۆن بێت؟؟\n نابێت بە ڕق و قین و هات و هاوار و تووڕەییەوە فەرمان دەربکرێت وە نابێت لە پاڕانەوەش بچێت.\n ئەنجامدانى فەرمان دەبێت لەتواناى منداڵ دابێت ،نابێت گوشارى زۆرى بخرێتە سەر.\n فەرمان دەبێت ژیرانە و لەگەڵ عەقڵى کامڵ ناکۆک نەبێت.\n هەر فەرمانە و نابێت پێچەوانەى فەرمانەکانى پێشووتر بێت.\nدایک و باوکان سەرپەرشتیارى یارى منداڵانن،کەواتە دەبێت چۆن بن؟\n دەبێت ئەوە لەبەر چاو بگرن کە نابێت یارى تاکە جوڵێنەرى منداڵان بێت و لە مەسەلە کۆمەڵایەتییەکان دووری بخاتەوە.\n بارهێنانى لەش و ڕەوان کە بۆ کار پێویستن لەمنداڵدا بهێنرێنە دى .کە ئامانجى یەکەم بەم شێوەیە وردە وردە پاشەکشەى پێبکرێت و پلە بە پلە وردەکارییەکانى ڕۆژانە جێگاى یارییەکان بگرێتەوە.\nئامانجى یارى،(گەمە)ى منداڵان دەبێت چى بێت؟؟\n1. منداڵ بەڕاستى یاریبکات،دروسبکات،گەڵاڵە بکات.\n2. لە بابەتێکەوە نەچێتە سەر بابەتێکى تر بێ ئەوەى ئەوەى پێشووى تەواو بکات،با هەمیشە کارەکەى بگەیەنێتە کۆتایى.\n3. لەهەر ئامێرێکى گەمە کردن دا بەهایەکى دیاریکرا و پێویستى داهاتوو بدۆزێتەوە،بیباتەوە ئەو جێگایەى ئامرازەکانى یارى کردنى خۆى لێیە و هەڵیبگرێت،هەمیشە ڕێک و پێکیان بکات،وە جێگاکانیان خاوێن بکاتەوە،وە یارییەکانى تێک نەدات وە کە خراپى کردن دەبێت چاک بکرێنەوە کە لەتواناى دانەبوو دەبێت دایک و باوک هاوکارى بن.\nپەروەردە کردن لە ڕەهەندەکانى مرۆڤایەتى\n( پەروەردەکردن و ئابوورى خێزان ، مشوور و دڵسۆزى ، هەستى بەرپرسیاریەتى،ئاگالێبوون و پاراستنى شتومەک ، هەستى ڕێبەرى کردن ،ڕاهێنان لەگەڵ هەوڵ و کۆشش ، بێبەش نەکردن لە (خوێندنەوە ، سینەما،ڕۆژنامە،…)\nبنەماکانى ویست و ئارەزووەکان.\n(بوونى ئارەزووى بەدواداچوونى مەبەست ، پاراستنى ئەو ئامانجە بەبێ گوێدانە ئەو شتانە منداڵەکە لەو ئامانجە دوور یان نزیک دەخاتەوە ، توانا و شایستەى منداڵ لەمەڕ دانبەخۆداگرتن و دواخستنى ئارەزوەکان ،تواناى سەرکەوتن بەسەر گیر و گرفتەکان بە مەبەستى گەیشتنە ئامانج).


خولی نایابی ئینگلتەرا - کریستاڵ پاڵاس vs ساوسامپتۆن - Soccer - Yariga - Results, fixtures, tables and statistics\nستۆک ستی vs. مانچێستەر یونایتد بێرنلی vs. کریستاڵ پاڵاس سوانزی ستی vs. نیوکاسڵ یونایتد وێست هام یونایتد vs. هەدەرفیڵد تاون ئەی ئێف سی بۆرنێماوس vs. برایتۆن و هۆڤ ئالبیۆن کریستاڵ پاڵاس vs. ساوسامپتۆن لیڤەرپوڵ vs. بێرنلی واتفۆرد vs. مانچێستەر ستی نیوکاسڵ یونایتد vs. ستۆک ستی وێست برۆمیچ ئالبیۆن vs. وێست هام یونایتد\nکریستاڵ پاڵاس vs ساوسامپتۆن 0-1\n6' دەیڤز (G)\n'90+2 بۆ مانۆلۆ گابیادینی\n'78 بۆ باکاری ساکۆ\n'87 بۆ V. van Dijk\n'69 بۆ ل. میلیڤۆیێچ\n'85 بۆ ج.وارد پڕۆوس\n'69 بۆ مەکئاڕسەر\n'78 بۆ R. Loftus-Cheek\n'85 بۆ N. Redmond\n'87 بۆ ت. تادیج\n'90+2 بۆ ڵۆنگ\n2 J. Ward 56'\n6 دان 82'\n7 یۆ.کابایێ 33'\n18 مەکئاڕسەر 67'\n42 ج.پونچیۆن 50'\n7 ڵۆنگ 77'\n8 دەیڤز 6'\n4 ل. میلیڤۆیێچ بۆ مەکئاڕسەر 69'\n26 باکاری ساکۆ بۆ R. Loftus-Cheek 78'\n16 ج.وارد پڕۆوس بۆ N. Redmond 85'\n17 V. van Dijk بۆ ت. تادیج 87'\n20 مانۆلۆ گابیادینی بۆ ڵۆنگ 90+2'


You are at:Home»رادیۆ نوچە»د.محه‌مه‌د بازیانی: یه‌كگرتوو ئاماده نه‌بووه دان به به‌ره‌یه‌ك بنێ له‌به‌رژوه‌ندی كورد و ئیسلامییه‌كان دابێت\nBy nuche.net on\t 2015/01/06 رادیۆ نوچە, کوردستان, گرنگ\nلیستی خزمه‌ت به سلبی بۆ یه‌كگرتوو و كۆمه‌ڵ شكایه‌وه\nبابه‌تی یه‌كگرتنی لایه‌نه ئیسلامییه‌كان دواكه‌وتووه و دواخراوه\nئیسلامییەكان جورئەتی سیاسی و تەرحیان نییە\nلایه‌نە ئیسلامییەكان خەلەلێكی گەورەیان هەیە كەبەرنامەی ستراتیژیان نییە\nدكتۆر محەممەد سەید نوری بازیانی رێكخەری گشتی بزاڤی چاكسازی و گەشە لە دیمانەیەكی تایبەت بە(نوچەنێت) تیشكدەخاتە سەر گەشەنەكردنی ئیسلامییەكان و نەبوونی پڕۆژەیان و فەرامۆشكردنیان لەسلێمانی لەلایەن بزووتنەوەی گۆران و یەكێتیەوەو هەروەها باس لە پڕۆژەكەی ئەمینداری پێشووی یەكگرتوی ئیسلامیش دەكات.\nنوچەنێت : خوێندنەوەت چیە لەسەر ئەزمونی كۆمەڵ و یەكگرتوو لە پارێزگای سلێمانی لە دروستكردنی لیستی خزمەت و پاشان فەرامۆشكردنیان لەلایەن یەكێتی و گۆڕانەوە؟\nد.محەممەد بازیانی: لەراستی دا دروستكردنی لیستەكە بەدید و بۆچونی من شتێكی باش بوو، بەڵام زۆر دواكەوت و بوو. ئەبوایە زووتر ئەو كارە بكرایە و لەسەردەمی هەڵبژاردنەكانی ئەنجوومەنی پارێزگا هەوڵی ئەوەیان بدایە بەلیستێك داببەزن. دەتوانم بڵێم تاڕادەیەك ئیجابیاتی بوو، دڵی هەندێك لەلایەنگرانی هەردوولای دڵخۆش كرد،بەڵام وەكو ئەوەی كاریگەربێت و كاریگەری هەبێت لەسەر واقیعی سیاسی و ئیداری شاری سلێمانی نەخێر هیچ كاریگەرێكی نەبوو،بەپێچەوانەوە دەتوانم بڵێم بەسلبی شكایەوە بەسەر هەردوو حیزبەكە.\nنوچەنێت : ئایا ئەو پرۆژانەی پێشكەش دەكرین لەبارەی یەكخستن و یەكگرتنی لایەنە ئیسلامییەكانەوە تاچەند ئەنجامیان هەبوەو دەبێت بۆ پیشخستنی ئەو حیزبانە؟\nد.محەممەد بازیانی:دوای دامەزراندنی یەكگرتووی ئیسلامی و پاش نسكۆكەی بزووتنەوەی ئیسلامی،ئێمەوە وەكو بزووتنەوەی ئیسلامی ئەو سەردەمە لەهەوڵ و تەقەلای ئەوە بووین كە بەرەیەكی ئیسلامی دروست ببێت بەتایبەتی بەشداری بكەین هەڵبژاردنەكان بەیەك لیست،بەڵام ئەو ساتەوەختانە یەكگرتووی ئیسلامی هیچ كاتێك ئامادەی ئەوەی نەبوو كەدان بنێت بەوەی كە بەرەیەك لەبەرژەوەندی میللەتی كورد و ئیسلامیەكان دایە. بەدیدو بۆچونی من دوای 22 ساڵ باس لە دروستكردنی بەرەیەكی ئیسلامی دەكرێت ئەوە زۆر پێچەوانەیە لەگەڵ ئەم دید و بۆچونانەی كە لە 1994 -1995 هاتە كایەوە. بوونی لیستێكی ئیسلامی یان تەیاری ئیسلامی بۆ ئەوەی بەك لیست بچنە مەیدانەوە شتێكی باشە،بەڵام ئەو بابەتە زۆر دواكەوتوە و دواخراوە،گەر بشبێت ئەو كاریگەری نابیَت،بۆ نموونە ئیستا لیستی خزمەت ئێستا وەكو پاشكۆێكیش سەیر ناكرێت لەمەیدانی ئیداری و سیاسی هەتا لەسلێمانی و ناوچەكەشدا،تەنانەت لە هەولێر و دهۆكیشدا،بۆیە ئەو كاریگەریە ئیجابیە گەورەیەی نابێت لەناو ساحەكەدا بەحكومی ئەوەی ئیسلامییەكان جورئەتی سیاسی و تەرحیان نییە و ناتوانن خۆیان یەكلایی بكەنەوە پاڵپشتی كامە لایەن بن،لەكاتێكدا جەماوەی كوردستان ئاگادارە ئەوان كاتی خۆی لەگەڵ ئۆپۆزسیۆن بوون.\nنابێت واقیع پێشكەشكردنی پڕۆژەكان فەڕزبكاتت بەسەریان دا،بەڵكو دەبێت خۆیان لە قەناعەتەوە ئەو كارەبكەن. تا ئەم ساتە وەختە ئەم قەناعەتە دروست نەبووە نەلەلایەن سەركردایەتیەكانیانەوە و نەلە خوار سەركردایەتیانەوە،دەبێت ئەو قەناعەتە لەلای هەمووان دروست ببێت،بێجگە لەوە نابێت پڕۆژەكە لەسەر سێ لایەن قۆرغ بكەن،ئەگەر میسداقیەتی ئەوشتە هەبێت دەبێت بۆ تەیاری ئیسلامی هەموو بێت بەیەكەوە،پڕۆژەكە لەنێوان سێ حزبی ئیسلامی بێت هەمووی ناگرێتەوە،دەبێت پڕۆژەیەك بێت بۆ تەیاری ئیسلامی و بەچاوێكی ئەم حیزبایەتیە تەقلیدیە نەچنە ناوپڕۆسەكانەوە،لایەنە ئیسلامییەكان تائەو ساتەوەخەتە شێوازی كاركردنیان شێوازێكی تەقلیدی و كلاسیكیە،دەبێت خۆیان مامەڵە لەگەڵ ئەو واقیعەی ئێستا هەیە بكەن،بۆیە بەدیدو بۆچۆنی من بێت بەو شێوازەی ئیستا بێت هیچ كاریگەرێكی نابێت.\nنوچەنێت :خوێندنەوەت چیە لەسەر پڕۆژەكەی مامۆستا سەلاحەدین محەممەد ئەمینداری پێشووی یەكگرتووی ئیسلامی كە بۆ یه‌كخستنه‌وه‌ی هه‌ر سێ لایه‌نی ئیسلامییەكەی كوردستان گەڵاڵەی كردوه و وێنەی بۆ(كۆمەڵی ئیسلامی و یەكگرتووی ئیسلامی و بزووتنەوەی ئیسلامی)ناردووه؟\nد.محەممەد بازیانی:لایه‌نە ئیسلامییەكان خەلەلێكی گەورەیان هەیە كە موراجەعەی خۆیان ناكەن،سود وەرناگرن لە ئەزموونە تاڵەكان،بەرنامەی ستراتیژیان نییە بۆ داهاتوو كەئەمە خەلەلێكی زۆر گەورەیە. وا تەسەور دەكەن بەلایەنێكی ئیسلامی دەتوانرێت قیادەی هەموو دیدو بۆچونە ئیسلامیەكانی كوردستان پیادەبكەن،یەكتری پەراوێزدەخەن و یەكتر دوور دەخنەوە،لەكاتێكدا مامەڵەیان لەگەڵ قەومی و عەلمانییەكان بەشێوازێكە دوورە لەهەموو هەڵوێستێك.\nخۆی مامۆستا سەلاحەدین ئەو پڕۆژەیەی كە ئێستا پێشكەشی كردوە،رەهه‌ندی پڕۆژەكە دیار نییە،خۆی شتێكی باشە بۆ ئەوەی زەرەر لە نیوە بگەڕێتەوە،بەڵام ئەو پڕۆژە نابێت تەنها لە نێوان سێ لایەنەوە بێت،بەڵكو دەبێت لە بەینی تەیاری ئیسلامی بێت،تەنها كارێكی حیزبی نەبێت قۆرغ بێت لەسەر دوو حیزب یان سێ یان چوار حیزب،دەبێت پڕۆژەكە گشتگیر تربێت لەوە و ختیابەكەی بۆ تەیاری ئیسلامی بێت،تەیاری ئیسلامی بریتی نیە لە دوو یان سێ یان چوار حیزب،بەڵكو تەیاری ئیسلامی تەیارێكی زۆر فراوانترە لەو حیزبانە.\nنوچەنێت : مامۆستا سەلاحەددین كاتێكت لە ترۆپكی دەسەڵات بوو لەناو حیزبەكەی بۆچی باسی لەیەكگرتن و پڕۆژەی ئیسلامی نەدەكرد،بەڵام كاتێك لەهەڕمی دەسەڵات نەماوە باسی ئەو پڕۆژەیە دەكات؟\nد.محەممەد بازیانی:ئەو پرسیارە لەخۆی بكرێت باشترە،بەخوێندنەوەی من رەنگە سودی لە ئەزمون و تەجروبانە وەرگرتبیت،بەڵام بەدید و بۆچونی من هێشتا سودێكی گەورەی وەرنەگرتوە،چونكە ختیابەكەی تائەو ساتەوەختە ختیابێكی حیزبیە،كە پێویستە خیتابی بۆ تەیاری ئیسلامی بێت كە ئەوە خەلەلێكە لەپڕۆژەكەی. تەیاری ئیسلامی لە كوردستان فراوانترە لە حیزبی ئیسلامی،لە هەمان كاتدا بەڵگە و دەلیلە لەسەر ئەوەی وەكو قەزییەێكی ستراتیژی نەمامۆستا سەلاحەدین و نەلایەنە ئیسلامیەكان بوعدی ستراتیژیان نییە. تێڕوانینی داهاتویان نیە بۆ كاری ئیسلامی.\nئێستا دۆخەكە فەڕزی كردوە بەسەریاندا چونكە ئیسلامییەكان لە پاشەكشەدان بەتەبیعەت دەبێت تەرحی تریان هەبێت. ئەو تەرحەش یەكێكە لە چارەسەرەكان بەڵام بەبۆچوونی من چارەسەرێكی زۆر شامل و كامل نیە،بەڵكو جوزئێكە جارێكی تر بۆ راستكردنەوەی واقیعە حیزبایەتیەكە زیاتر لەوەی واقیعی جەماوەری موسوڵمان بێت لەكوردستان وەكو دەوترێت لە 95% هاوڵاتیانی كوردستان موسڵمانن كەواتە بۆچی ئیسلامیەكان تەنها 15 كورسی دەهێنن؟ئەمە بابەتێكە قابیلی هەڵوەستە لەسەر كردنە،لە هەمان كاتیش یەكگرتووی ئیسلامی شكستی زۆری هێناوە لە شارەكانی سلێمانی و تەنانەت لە هەولێر بەپلەی یەكەم لە هەڵبژاردنەكان،مامۆستا سەلاحەدینیش وەكو كەسایەتێكی كارا لە دامەزراندنی یەكگرتووی ئیسلامی خۆی بەخاوەنی قەزیەكە دەزانێت،ئەوەش هەستكردنە بەمەسئولیەت،ئیحتیمالە مامۆستا سەلاحەدین خۆشی موراجەعه ی خۆی كردبێت بۆ ئەوەی ئەو هەڵاننەی بووە لە سەردەمەكانی نەوەدەكان راستیان بكاتەوە جارێكی تر.


Premier League Cup - Norwich City U23 vs Bury U23 - Soccer - Yariga - Results, fixtures, tables and statistics\nAston Villa U23 vs. Ipswich Town U23 Wolves U23 vs. Bury U23 Sunderland U23 vs. Hull City U23 Middlesbrough U23 vs. Derby County U23 Stoke City U23 vs. Liverpool U23 Norwich City U23 vs. Bury U23 Newcastle United U23 vs. Colchester United U23 Burnley U23 vs. Swansea City U23 Ipswich Town U23 vs. West Bromwich Albion U23 Leicester City U23 vs. Everton U23\nNorwich City U23 vs Bury U23 1-0\n25/02/19 PLC Nottingham Forest U23 16 : 00 Norwich City U23 زانیاری زیاتر لەسەر ئەم یارییە\n22/08/17 PLC Bury U23 P 1 - 1 P Bristol Rovers U23 زانیاری زیاتر لەسەر ئەم یارییە\n09/10/17 PLC Bury U23 2 - 3 Wolves U23 زانیاری زیاتر لەسەر ئەم یارییە\n04/12/17 PLC Bury U23 0 - 1 Norwich City U23 زانیاری زیاتر لەسەر ئەم یارییە\n06/02/18 PLC AFC Bournemouth U23 6 - 0 Bury U23 زانیاری زیاتر لەسەر ئەم یارییە\n20/02/18 PLC Bury U23 1 - 1 AFC Bournemouth U23 زانیاری زیاتر لەسەر ئەم یارییە\n23/02/18 PLC Wolves U23 3 - 1 Bury U23 زانیاری زیاتر لەسەر ئەم یارییە\n26/02/18 PLC Norwich City U23 1 - 0 Bury U23 زانیاری زیاتر لەسەر ئەم یارییە\n8 West Bromwich Albi… 17 -2 20\n9 Middlesbrough U23 16 -4 19\n10 Fulham U23 17 -5 17\n11 Norwich City U23 17 -18 15\n12 Sunderland U23 17 -28 9


دەستورە نەنوسراوەکەی خەڵک ئەوە بوو کە زۆرینەی هەرە زۆری لەسەر چەند شتێک پانەبد و ڕژد بوون لەوانە "خاک، نیشتمان، کوردایەتی، پێشمەرگە، نەتەوە، ئاڵا، شۆڕش، یەک ڕەنگ، یەک کوردستان، ڕەوشت، دڵسۆزی، ڕێزگرتن....هتد"\nحیزبەکان لە شاخ هاتنە خوارەوە ئەو دەستورە نەنوسراوەی خەڵکیان لە خەوێکی شیرین و خۆشەوە کرد بە خەوێکی پچڕپچڕ و ناخۆش "کابوس"، هەرچی بەها جوانەکانی کۆمەڵگەیەخراپ و سەرەو ژێریان کرد، خەڵکیان فێری دووبەرەکی و چەند بەرەی کرد، شارو شارۆچکە و گوندەکانیان کرد بە دوژمنی یەک، خەڵکیان لە یەک ڕەنگەوە کرد بە چەندین ڕەنگ، باشوری کوردستانیان لە یەک ناوچەی جوگرافی یەکگرتۆوە کرد بە دوو ناوچەی جوگرافی دوو ڕەنگ و دوو بەرە و دوو حکومەت و دەسەڵات، خۆشەویستی خەڵکیان بۆ یەکتر و خاک و ئاڵا و شۆڕش و نەتەوە و کوردایەتی و پێشمەرگە و نیشتمان گۆڕی بۆ دژایەتی یەکتر و گاڵتەجاڕی و بێ بڕاوی بەیەکتر و هەرچێ بەها پیرۆز و نیشتمانی نەتەوەییەکانە لای خەڵک بێ ئەرزش و فەڕیان کردن، کەچی ئێستا پاش ٣٠ ساڵ و لەدوای دوو هەوڵی سەرنەکەوتووی پێشترەوە هاتوون و ئەیانەوێ دەستور بنوسنەوە تا جارێکیتر خەڵک یەکڕیزبێت.\nئەوەی ئاشکرا بوو بۆ هەمووان بەستنی کۆنفرانسەکە بۆ یەکڕیزی و دەستور بوو، ئەمە کارێکی باشە و بڕواناکەم کەسیش دژایەتی کارێکی وابکات ئەگەر بەڕاستی مەبەست لە جێبەجێکردنی ناو و ناوەرۆکی کۆنفرانسەکەبێت بەڵام...\nئەو هۆکارە نهێنیانەی لەپاڵ هۆکارە ئاشکراکەی بەستنی کۆنفراسەکەیا بوو چەند شتێکیتر بوون کە پ.د.ک لەلایەک و خودی نێچیرڤان بارزانیش لەلایەکیترەوە مەبەستیان بوو وەک پەیامێک بیگەیەنن بە حیزبە جیاوازەکان و خەڵکی کوردستانیش لەوانە...\nئەو دوو بەرەکی و دڕدۆنکیەی نێوان نێچیر و مەسرور بارزانی گەشتۆتە ئاستێک کە لە هەردوو کەناڵی ڕوودا و کوردستان 24وە بەئاسانی هەستی پێئەکرێت و چیتر پارتی دیموکراتی کوردستان بۆی پەردەپۆش ناکرێ بۆیە پێوستی بەجۆرێک لە "شۆ" نمایش بوو کە لەیەککاتا وەڵامی خەڵک و لایەنگرانی پارتی و حیزب و مێدیا جیاوازەکانیش باتەوە بەبێ ئەوەی یەک ووشەش بڵێ.\nئاشکرایە کە کۆی بڕیارە سیاسیەکان بگرە هەر بڕیاردان لەناو پارتیا لای خودی سەرۆکی حیزبەکەیە، بۆیە ئەکرێ بەشداری نەکردنی کاک مەسعود وەک گەرەترین کۆسپی سەرنەکەوتنی ئەو کۆنفرانسە لا داهاتووا تەماشا بکرێ ئەگەر...\nنوێنەری فەرمی نەتەوە یەکگرتووەکان لە عێراق ئەو خاتوونەی دایکانە ئاگاداری لەدەستدانی قەوارەی هەرێمی ڕاگەیاند، ئەگەر دەسەڵاتداران بەخۆیانا نەچنەوە "دۆست ئەتگرێنێ و دوژمن ئەتخاتە پێکەنین" ئەمە ئەو پەندە کوردییە بوو کە زۆر هۆشیارانە و لەکات و شوێنێکی زۆر گونجاوا خاتوو پلاسخارت بەکاریهێنا ، زۆرجار ئەو پەندە کوردییە بەکارئەهێنرێ بەڵام کاتێک لەدەمی کەسێکی بێگانە و کات و شوێنێکا بەکارئەهێنرێ کە سەرۆکی سێ دامەزراوەی گرنگ و سەرۆک و بڕیاردەری شەش حیزبی کارا و چەندین ڕاوێژکار ووەزیر و ئەندام پەرلەمان و پلە باڵا ئامادەئەبن واتایەکی پڕ بەپێستی پەندەکە ئەگەیەنێ، کە ئەویش ئەو وەک دۆستێک هاتووە هەواڵی لەناوچوونی قەوارەی هەرێمی کوردستانیان پێڕاگەیەنێ پێش ئەوەی کار لەکاربترازێ.


hunar 21/07/2018 - 16:07 بڵاوکراوەتەوە لە هەواڵ/كوردستانی\nبه‌رێوبه‌ری پلان دانان له‌وه‌زاره‌تی كار و كاروباری كۆمه‌ڵایه‌تی ئاشكرای دەكات مووچەی خاوەن پێداویستی تایبەت وەكو خۆیەتی دەستكاری نەكراوە ، دووپاتیشی كرده‌وه تا ئێستا نزیكه‌ی (100) هه‌زار كه‌س مووچه‌ی كه‌مئه‌ندامانیان هه‌یه .\n(ئارام حاتەم) بەڕێوەبەری پلاندانان لە وەزارەتی كار و کاروباری کۆمەڵایەتی حكوومەتی هەرێمی كوردستان رایگەیاند: مووچەی خاوەن پێداویستی تایبەت زیاد نەكراوە بۆ( 150) هەزار دینار، بەڵكو وەكو مانگی پێشووترە بەشێكیان( 90 )هەزار دینارە و بەشێكی تریشیان( 120) هەزار دینارە، وه لە هەوڵدان بۆ مانگەكانی داهاتوو مووچەی كەمئەندامان بەگشتی (100 ) هەزاری و (150) هەزار دیناری بێت.\nبه‌رپرسه‌كه‌ی وه‌زاره‌تی كار ئه‌وه‌شی راگه‌یاند : لە كۆبونەوەكانمان لەگەڵ وەزارەتی دارایی باسی زیادكردنی مووچەی خاوەن پێداویستی تایبەت كراوە، ئێستاش پڕۆسەی دووبارە پشكنینەوە كۆتایی هاتووە بۆیە ئاسانترە مووچەكانیان زیاد بكرێت و هەوڵیش بۆ ئەوە دەدەین، ئەو کەمئەندام و خاوەن پێداویستی تایبەتیانەی كە فەرمانبەرنین مووچەكانیان( 90 هەزار دینار بوو كرایە، (120 )هەزار دینارو ئەوانەشی كە فەرمانبەرن 90 هەزار دینار وەردەگرن.\nئەو بەرپرسەی وەزارەتی كار ئه‌وه‌شی بۆ باسنیوز ئاشكرا كردوه ، ئێستا نزیكی 100 هەزار كەس مووچەی كەمئەندامیان هەیە و بڕیاریشە لەو هەفتەیە وردەكاری لیژنەكانی دووبارە پشكنینەوەی كەمئەندامان لە كۆنگرەیەكی رۆژنامەوانی ئاشكرا بكرێت.


لەلایەن دكتۆر هێژا سندی 12/3/2014\nدكتۆر هێژا سندی\nزیاتر لە 170 رۆژ بەسەر هەڵبژاردنەكانی پەرلەمانی كوردستاندا تێپەڕیوە و هێشتا كابینەی نوێی حكومەت پێكنەهێنراوە. لەكاتێكدا كە ئەمە كاریگەری سیاسی و ئابووری و كۆمەڵایەتی خراپی هەبووە، پێویست دەكات لە چییەتی ئەو پاساو و هۆكارانە بكۆڵینەوە كە بوونەتە هۆی دواخستنی پێكهێنانی حكومەتە نیشتمانییەكان یان حكومەتە ئیئتیلافیەكان، بەتایبەتی ئەوەی چوارچێوەیەكی فراوانی هەیە (Grand Coalition) هەروەك لەوەی هەرێمی كوردستان بەدی دەكرێت.\nلەسەردەمی دوای جەنگ، بەریتانیا تەنیا چوار رۆژی پێویست بوو بۆئەوەی حكومەتەكەی پێكبهێنێت، لەكاتێكدا سیستمە سیاسییەكەی لە بارودۆخە ئاساییەكاندا پشت بە زۆرینەی سیاسی لە پێكهێنانی حكومەتدا دەبەستێ. وڵاتانی دیكەی وەك دانیمارك و فەڕەنسا و نەرویج و سوید شانازی دەكەن بەوەی حكومەتەكانیان زوو پێكدەهێنن، سەرەڕای جیاوازیی سیستمە سیاسییەكانیان لەگەڵ بەریتانیادا. لە ئێرلەندا و ئەڵمانیاش بەنموونە هەمیشە دوو هەفتە تا سێ هەفتەی پێویستە بۆ پێكهێنانی حكومەت، هەرچەندە ئەمجارەی دوایی لە ئەڵمانیا پرۆسەی پێكهێنانی حكومەت دوو مانگی خایاند، كەچی لە نەمسا نزیكەی پێنج هەفتە و لە هۆڵەندا 10 هەفتەی پێدەچێت.\nمەرج نییە سروشتی ئاڵۆزی حكومەتە ئیئتیلافییەكان هەمیشە ببێتە هۆی دواخستنی پێكهێنانی حكومەت، ئەوەتا لە نیوزیلاند بەنموونە پێكهێنانی حكومەتی ئیئتیلافی لەپاش هەڵبژاردنە پەرلەمانییەكەی ساڵی 1996 دوو مانگی خایاند، كەچی لەساڵی 1999 تەنیا 10 رۆژ بەس بوو بۆ راگەیاندنی حكومەتەكەیان. بۆیە دادپەروەرانەیە ئەگەر بڵێین دواكەوتنی پرۆسەی پێكهێنانی حكومەتی ئیئتیلافی بنكە فراوان بۆ یەكەمجار لە هەرێمی كوردستان، بەراورد بەو ئەزموونە دیاریكراوەی لە فەرمانڕەوایی هەیەتی، شتێكی سروشتییە.\nبەڵام ئەوەی گرنگە بپرسین: بۆچی ماوەی پێویست بۆ پێكهێنانی حكومەتە بنكە فراوانەكان لەنێوان وڵاتاندا وا جیاوازن جگە لە پرسی ئیستحقاقی هەڵبژاردن و هاوسەنگی هێزە سیاسییەكان و پەیوەندییە هەرێمایەتییەكان؟\nلەڕاستیدا چەند هۆكارێك هەن كورتی و درێژیی ماوەی پێكهێنانی حكومەتی لەمجۆرە دیاری دەكەن، یەكەمیان ژمارەی ئەو حیزبانەیە كە لە پرۆسەی دانوستاندندا بەشدارن، واتە هەرچەندە ژمارەیان زیاتر بێت ئەوا كاتی زیاتری پێویستە بۆ دانوستاندن. دووەمیان پلەی وردەكارییەكانە كە لەكاتی دانوستاندندا دەچنە ناوییەوە و پێویستە پێشتر لەمیانەی ئەجێندایەكی روون رێككەوتنی لەسەر بكەن. سێیەم رادەی سووربوونی حیزبەكانە لەسەر تێڕوانینەكانیان لەنێوان خۆیاندا، پێش ئەوەی لەگەڵ حیزبەكانی دیكە یەكلایی بكەنەوە لەسەر مێزی دانوستاندن.\nهۆكارێكی دیكە رۆڵی گرنگ لە خێرایی پێكهێنانی حكومەتی ئیئتیلافیدا دەگێڕێت، ئەویش بارودۆخی ئابوورییە، هەرچەندە ئەم دۆخە باش بێت پرۆسەی دانوستاندن خێراتر دەبێت، چونكە بەرزبوونەوەی رێژەیی لە داهاتەكانی حكومەت دەرفەتێك بە هەموو لایەنەكان دەدات بۆئەوەی وەدیهێنانی ئامانجە سیاسیەكانیان لەچوارچێوەی بەرنامەكەیان زامن بكەن.\nلەسەرەتای دانوستاندنەكانی پێكهێنانی كابینەی هەشتەمدا بارودۆخی ئابووری بەشێوەیەكی گشتی بە باشتر دەردەكەوت و دانوستاندنەكان بەردەوامی بەخۆیەوە دەبینی، ئەمەش دەمانگەیەنێتە ئەو دەرئەنجامەی كە ئەو قەیرانە داراییەی ئێستا لە كوردستان لەئارادایە، كۆسپێكی دیكەی بەردەم پرۆسەی دانوستاندنەكانە كە وا لە لایەنە سیاسییەكان دەكات زیاتر خوێندنەوە بكەن بۆ سروشتی ئەو بەرەنگارییانەی كە كەڵەكەبوون و لە حكومەتی داهاتوودا چاوەڕێیان دەكات.\nئاشكرایە بارودۆخی باشی ئابووری بۆ فراوانبوونی چوارچێوەی حكومەت یارمەتیدەرە، واتا قەبارەی حكومەتەكە تاڕادەیەك گەورە دەبێت، ئەمەش لێرەدا لەگەڵ باری هەرێمی كوردستان یەكناگرێتەوە، چونكە رەوشی ئابووری نوێ دانوستانكاران ناچار دەكات ژیرانەتر مامەڵە لەگەڵ خەرجییە حكومییەكان بكەن نەك بەپێچەوانەوە، واتە چاوەڕوان ناكرێت لەم بارودۆخە ئابوورییەی ئێستادا چوارچێوەی حكومەتی داهاتوو فراوان بكرێت.\nشاندە دانوستانكارەكانی پێكهێنانی حكومەتی لەم جۆرە هەمیشە بەوە ناسراون كە قەبارەیان بچووكە، لە ژمارەیەك لە كادیرە پێشەنگەكانی پارتە دانوستانكارەكان پێكهاتووە، هەرچەندە ژمارەی ئەندامانی شاندەكە زیاتر بێت، ئەوا گەیشتن بە رێككەوتن درەنگتر دەبێت. بوونی ئەندامانی زۆر لە كۆبوونەوەكاندا لەسەر حیسابی خێرایی بڕیاردان دەبێت، ئەمە جگە لەوەی زۆربوونی ئەندامەكان واتا زۆربوونی ئەو وردەكاریانەی كە گفتوگۆی لەبارەوە دەكرێت.\nهەروەها بەدەگمەن دەبینین شاندەكانی دانوستاندن تەنیا سەركردەی حیزبەكان بن، ئەوەش لەبەر كەمیی زانیاریی تەكنیكی لەبارەی سیاسەت یان ئەو بەرنامەیە كە حیزبەكە بەڵێنی جێبەجێكردنی دەدات لەمیانەی ئەو وەزارەتانەی دەستنیشانی دەكات، وەك سیاسەتی تەندروستی و فێركردن و سیاسەتی ئاسایش و...هتد.\nسیاسەتەكان كەرەستەی دانوستاندنن و لەسەر ئەو بنەمایە رێككەوتن لەسەر دابەشكردنی وەزارەتەكان دەكرێت. ئەم هۆكارەش بە دامەزراوەیی ناوزەد دەكرێت، بەپێچەوانەوە تێبینی دەكەین لایەنەكان لە كوردستان واپێشاندەدن كە باس لە بەرنامەكانیان هەڵگرتووە بۆ دوای پێكهێنانی حكومەت. لە ئێرلەندا بەنموونە لەدوای هەڵبژاردنەكانی ساڵی 1997 هەردوو شاندی دانوستاندنكار لە 8 كەس پێكهاتبوون، دووانیان پەرلەمانتاری پێشوو بوون لە هەریەك لە حیزبەكان و دووانەكەی دیكە راوێژكار بوون.\nبەڵام لە دانیمارك بەنموونە، هەمیشە سەركردەی حیزبەكان دانوستاندنەكان بەڕێوەدەبەن، بەڵام وەزیرانی پێشوو یان ئەوانەی بۆ پۆستی وەزیر پاڵێوراون، یاخود پەرلەمانتارانی پێشوو و نوێ، یان گوتەبێژانی حیزب لە پەرلەمان لەگەڵ خۆیان لە دانوستاندنەكاندا بەشداری پێدەكەن، تەنانەت زۆربەی وڵاتانی ئەوروپا لە شاندەكانی دانوستاندندا پشت بە پەرلەمانتاران دەبەستن، بەمەش گفتوگۆكان ئاراستەیەكی دیكەی تەكنیكی وەردەگرن، واتە دانوستاندنەكان تەنیا لەوەدا كورت نابنەوە كە لایەنە سیاسییەكان هەوڵی وەدەستهێنانی دەسكەوتە حیزبییەكان بدەن كە تەنیا خۆی لە پۆستەكاندا دەبینێتەوە.\nئەو بڕیارە سیاسیانەی لە دانوستاندنەكان دەكەونەوە، كاریگەری راستەوخۆیان لەسەر دەسەڵاتی جێبەجێكاری لەپاش پێكهێنانی حكومەت و دەستنیشانكردنی وەزیرەكان هەیە، بۆیە تێگەیشتن لەم كاریگەرییە وا دەكات دانوستاندنەكان زیاتر سیاسییانە بن، بەڵام لەسەر بنەمای تەكنیكی بێت نەك تەنیا سیاسی و حیزبی، وەزارەتەكانی ناوخۆ و پێشمەرگەش لەم دیدگایە بەدەر نییە.\nئاراستەی سیاسی و تەكنیكی پێكەوە وا دەكات پرۆسەی دانوستاندن خێرا بێت نەك بەپێچەوانەوە كە هەندێك وای تێدەگەن، بەڵام ئەوەی تێبینی دەكرێت ئەوەیە لە زۆربەی سیستمە سیاسییەكاندا چینی تەكنۆكرات خەریكە دەبێتە پاشكۆیەكی نابەشدار لە گەڵاڵەكردنی پرۆسەی سیاسی، هەروەها لایەنی تەكنیكی و راوێژكاری لە دانوستاندنەكاندا پەراوێز دەخرێن، بەبیانووی ئەوەی لەكاتی قۆناغە سەرەكییەكانی دانوستاندندا پێویست ناكات بچنە نێو وردەكارییە تەكنیكییەكان. بەڕای من ئەم دواخستنە خۆی لەخۆیدا یەكێكە لە هۆكارەكانی قەیرانەكانی حكومەتە ئیئتیلافیەكان دوای ماوەیەك لە پێكهێنانی، ئەگەر هۆكار نەبێت لە هەڵوەشاندنەوەشیدا دواتر!\nباشترە لە رۆژانی داهاتوودا گفتوگۆ بە ئاراستەی وەزارەت یان پۆستەكان بێت، بەڵام بەو سیاسەتانەدا تێپەڕێت كە چاوەڕوان دەكرێت لەلایەن هەریەك لەو وەزارەت و پۆستانەوە جێبەجێ بكرێن كە پێشبینی دەكرێت هەر حیزبێك بیخاتەڕوو. ئەم تێڕوانینە ئاستێك بۆ ئەو گومانانە دادەنێت لەبارەی پاساوەكانی دەستپێوەگرتن بە هەندێ پۆستی دیاریكراو بە بەراورد بە پۆستی دیكە، هەروەها پرۆسەی پێكهێنانی حكومەتیش خێرا دەكات، ئەمە جگە لەوەی متمانەی هاووڵاتی و دەنگدەر بە پڕۆگرامی حكومەتی نوێی ئیئتیلافی بەگشتی زیاتر دەكات.\n* توێژەر و ئەكادیمی لە بەڕێوەبردن و حوكمڕانی\n0 0 ھێمن | 14/3/2014\nدەستخۆش دكتۆر. بەڵام جگە لە عێراقی فێدرال، ھیچ حكومەتێك ھەندەی نەخایاندوە، ھۆڵەندا لە ساڵی 1976 نزیكەی 200 ڕۆژی خایاند، بەڵام ئەمە38 ساڵ دەبێت. بۆچی ئێمە نمونەی خراپ بێنینەوە تا پاساو بۆ ئەم دواكەوتنە نا پرۆفێشنەڵانە بێنینەوە؟ بە ڕای من، لەبەر ئەوەی ھیچ ڤژنێك بە حكومەتەكانی یەك بە دوای یەكەكان دا دیار نییە، ھەبوون و نەبوون حكومەت زۆر كاریگەری لەسەر ژیانی رۆژانە خەڵكەوە نییە. لە زۆر بەی كات، ھەمان یاسا و ھەمان خەڵكن كە لە دەسەڵاتن. دووای، حكومەتی بنكە فرەوان سستەمێكی زۆر نەشیاوە. ئێمە بەدوای حكومەتی بنكە فروەان دا دەگەڕێن تا وەكو دەنگی ئۆپۆزۆسیون نەھێڵین. بەڕاستی، ئێمە دەبێ زۆر سوود لە ئەزموونی گەلانی تر وەرگرین و باشترین بین. دان دانان بە ھەڵە یەكەم ھەنگاوە بۆ چارەسەركردنی\nنیشانەکردن : پێكهێنانی حكومەت\n2227 ژمارەی بینین


ئێران بۆ ئیسڕائیل: هەر دوژمنێك دەستدرێژی بكاتە سەرمان وەڵامی توندمان دەبێت – تۆڕی میدیایی خەڵک\n2019/07/12 - 4:27 PM\nوەزیری بەرگری ئێران وتی: هەر دوژمنێك لە هەر ئاستێكدا بیەوێت دەستدرێژی بكاتە سەر ئێران، لەگەڵ وەڵامی توند، ددان شكێن و پەشیمان كەرەوە بەرەوڕوو دەبنەوە.\nبەپێی ڕاپۆرتی ئاژانسی هەواڵی مێهر، ئەمیر سەرتیپ حاتەمی وەزیری بەرگری و پشتیوانی هێزە چەكدارەكان هەڕەشەی ئەم دواییەی سەرۆك وەزیرانی ئیسرائیلی بە پێشێلكردنی ئاشكرای بەندی ٤ ی مادەی ٢ ی جاڕنامەی نەتەوە یەكگرتووەكان لە هەڕەشە بۆ سەر وڵاتانی ئەندامی نەتەوە یەكگرتووەكان لەوانە وڵاتانی ناوچەكە و ئێران وەسف كرد.\nناوبراو جەختی كردەوە، ئەگەر دوژمنێك بیەوێت دەستدرێژی بكاتە سەر كۆماری ئیسلامی، ئەوە بە مافی خۆی دەزانێت، بە پشتبەستن بە ئامادەیی و ورە و توانای هێزە چەكدارەكان وەڵامێكی توند، ددان شكێن و پەشیمان كەر دەداتەوە بە دوژمنان.\nبنیامین ناتانیاهۆ سەرۆك وەزیرانی ئیسرائیل ماوەیەك لەمەوپێش لە سەردانی نوێترین شەڕكەرەكانی بەرەی پێنجەمی ئێف ٣٥، هەڕەشەی لە ئێران كرد بە ئەو بەرە لە ئەو شەڕكەرانە. ناوبرو وتوویە ئێران ئەبێ لەبیری بێت كە ئەو فڕۆكانە دەتوانن لە هەر شوێنێك لەوانە ئێران و سووریا گەشت بكەن.


دکتۆر مەحمود عوسمان: هەر ڕێککەوتنیک بۆ پاش موسڵ بکرێت پێویستە ئەمریکا و ئێران و تورکیا پشتیوانی بکەن\nلەگەڵ ئەوەدا زۆریک لە نێوەندە عێراقی و نێونەتەوەییەکانیش باس لە نزیک بوونەوەی ئۆپەراسیۆنی ئازادکردنی موسڵ دەکەن بەڵام هێشتا هیچ ڕێککەوتنێک لە نێوان لایەنە سیاسییەکاندا نەهاتۆتە ئاراوە بۆ قۆناغی پاش ئازادکردنی موسڵ.\nدکتۆر مەحمود عوسمان، سیاسەتمەداری دێرین دەڵێت ئەگەر ئەو ڕێککەوتنە نەبێت ڕەوشێکی خراپ دێتە ئاراوە بە تایبەتی پاش ئازادکردنی موسڵ کێشەی زۆر دێنە ئاراوە لەوانە کێشەی نێوان کورد و عەرەب، شیعە و سوننە، کێشەش لە نێوان کەمایەتیەکانی تری پارێزگاکەدا و دەشڵێت لە هەمان دەمیشدا لەو بڕوایەدا نییە ئەو ڕێککەوتنە سیاسییە بکرێت چونکە هەم حکومەتی عێراق و هەمیش سوننە عەرەبەکان نایانەوێت ڕێککەوتن بکرێت.\nلە میانەی وتووێژەکەیدا لەگەڵ بەڵێن ساڵح، دکتۆر مەحمود ئاماژەش بەوە دەکات کە بە دوور نازانرێت کێشەش لە نێوان عەشرەتە سوننەکاندا بێتە ئاراوە واتە ئەوانەی پشتیوانییان لە ڕێکخراوە تێرۆریستییەکەی دەوڵەتی ئیسلامی کردووە و ئەوانەش کە لە شەڕدا بوون لەگەڵ تێرۆریستاندا.\nدکتۆر مەحمود دەڵێت ئەم هەڵایەی لەسەر ئەگەر و نەگەری بەشداری تورکیا لە ئۆپەراسیۆنی ڕزگارکردنی موسڵدا دروست بووە تەنها ململانێیەکی سیاسیانەی نوری ئەلمالیکی سەرەک وەزیری پێشووی عێراقە دژی حکومەتەکەی حەیدەر ئەلعەبادی و دەشڵێت لە ماوەی 10 ساڵی ڕابردوودا تورکیا چەندان جار پێشێلی سەروەریی عێراقی کردووە، تۆپباران و بۆرومانی ناو هەرێمی کوردستانی کردووە بەڵام پەرلەمانی عێراق هیچ دەنگێکی نەبوو؟!


هونەری سینەما خەونی مرۆڤ ناگەیەنێت بە حەقیقەت بەڵام دەی کات بەواقیع،\nبەجۆرێکه ئەوەی لەخەونیدا ڕوو ئەدات مرۆڤ تۆماری ئەکات لەبیری خۆیدا، سینەما بە جوانترین شێوە هەنگاوی ناوە بۆ ....وێناکردنی.... و وێنەگرتنی بە شێوازێکی زۆر نزیک لە ڕاستی ئەو مەودایەی کەپێ دەڵێن خەون خەیاڵ. ئادەمیزاد یان ، هۆمۆ ساپێنس (Homo sapiens)زیاتر لە چواردە هەزار ساڵە مێشکی گەشەی کردوە، وە بوە بە بونەوەریکی خاوەن فامو بیر (ئەقڵ) هەر لەسەرەتای ئەوگەشەکردنەوە ، مرۆڤ مەبەست و ئارەزوی بوە ئەوەی ئەی بینێ تۆماری بکات وەك بەڵگەیەك بۆ کەسانی دەورو بەری یان بۆ ئایندەبەجێ بێڵێ،چونکا مرۆڤ سەرەتای گەشتنی بوو بەو ئاستەی کە چۆن هاو بەشەکانی بەئاگا بکاتەوە لەوەی ڕویداوە یان هەرشتی کەبینیوێتی ، هەربۆیە بەرلەوەی ووشە بەکاربێنن بۆ لێک تێگەشتن گەشتن بەو ئاستەی کە بە کێشانی وێنەی ئەو ڕوداوە یان ئەو کەرەسە و بونەوەرانە ناچار بۆ زیاتر شیکردنەوە گەیاندنی ئەوەی لەهزریا دروست بوە، ئامانج یان لەلا دروست دەبو، هەوڵیان دا بەو ڕێگایە یەکتر بەئاگابکەنەوە ، وە بەڵگەش بۆ ئەم بۆچونە ئەوەیە کە لە ئەشکەو تەکانی ئەوروپا و ئەفریقاو ئاسیایە بە دەیان وێنە کێشراوە و هەر لە مرۆڤ ئاژەڵ بگرە تادەگاتە کەرەستەی جەنگی و دارو درەختیش.\nبەڵێ ئەوە بۆ ئێمە سەلمێندراوە کە زیاتر لە حەوت هەزار ساڵە مرۆڤ هەوڵی داوە ئەوەی لەخەون و ووشیاریدا ئەیبینێ وێنەی بکێشێ و تۆماری بکات، ئەوەش ئەو ڕاستی یە ئەخاتە ڕوو کە هونەری پەیکەرتاشی وشێوەکاری و نوسین زادەی ئەو دۆزینەوە و ئەو هەوڵە جوانانەن کە مرۆڤ سەرەتا لە ئەشکەوتەکانەوە یەکەم هەنگاویناوەبۆی\n.هەرچەندەگەشتنی مرۆڤ بەو ئاستە زۆری خایاند کە بتوانێ وەک ئەمڕۆ بە ئاسانی خەونو ئارەزوو وە یان مێژوی ڕابردو ئێستاو داهاتوی بکات بەبەشێ لەواقیع، ئەوڕاستیەمان لەبیرنەچێ کە وێنا وێنە کردن ڵەلایان مرۆڤەوە زۆر لە پێش نوسی ئەب جەد و پیتەوە پێ گەشتوەو داهێنانی بۆکردوە بەجوانی توانی وێنەی هەست و سۆزمان نزیک بکاتەوە لە و حەقیقەتەی دەرك و هۆش و خەیاڵی مرۆڤ بەو شێوە یەی کە ئیمڕۆ بەرجەستە بوە لە سینەما زۆر بەجوانی خۆمان لەناخی ئەو دەرکەوتەوە خەونەکانمان ئەدۆزینە وە بەجۆرێک چیرۆک ئەبێ بە بەشێک لە ژیان بۆ ئێمەو وە خۆشمان ئەخەینەجی کاراکتێرەکان ، بە ڕادەیەك کە وەک خەونەکانمان کاراکتێرەکان بترسن،ئەترسین ، غەمگین بن، غەم گینین ...خۆشحاڵبن خۆشحاڵێن ، بگرە زۆربەی کات ئێمە بەرلە ئەکتەرەکان ڕاستی و ترس و خۆشی هەست پێ دەکەین ، بەڵێ ئەوە جادوی سینەمایە کەتوانیوێتی پێش خەون و ئارەزووەکانمان کەوێت بە سەیری فیلمێك کاتێکی زێڕینمان پێ ببەخشێت ئەم هونەرە سەرکەوتوانە توانیوێتی بمانکات بە بەشێک لە خۆی هەرچەندە کاتیش بێت بەڵام لێزانانە و ئاقڵانە توانای بەرجەستەکردنی ئەو واقیعە دەکات لەبری ئەوەی هەکامێك لەئێمە خەونێک بەتەنهاببینین ئەوە سینەما خەونێك دروست دەکات هەموومان پێکەوە ببینین بە بەچاك یان خراپ هێزەوە توانیوێتی مرۆڤەکان پێکەوە هاوڕا و هاوبیر بکات دیدو ڕوانیان یەك بخات لە ڕوی جیهان بینی هاوڕایان بکات خۆشەویستی و نزیک بونەوەی کەلتوری و دابوو نەریت لەکۆمەڵگای مرۆڤایەتی بەدەست بێنێ.\nسینەما توانیوێتی بیسەلمێنێ کە لە مێژوی هونەریدا\nسەرکەوتو ترین هونەرە...


گەر تاسەی قسە و راوێژتم کرد، هانا بۆ ناو دێر و وشەی کتێب و نامەکانت دەبەم. سەید ئه‌حمه‌د حوسێنی – Giareng\nبنەماڵەی بەرێزی کاک ئەحمەد کاکەمەمی!\nدۆستان و هاورێیانی کاک ئەحمەد!\nبە بۆنەی کۆچی دوایی هاورێ و برا و هاوخەمی خۆشەویستم سەرەخۆشیتان عەرز دەکەم.\n” وەختێ ئەدوا….. شنەبایەک لە دەنگیا بوو.\nلە ئاسپایی ئاسپاییتر……. نەرم نەرم ئەهات ئەیدا.\nلە پەڕەی دڵ و پەردەی گوێ … وەختێ ئەدوا.\nوەختێ ئەرۆیشت ….\nلە جۆگەی روونی بێ خوڕەی ….. بەر سێبەری نزارێکی کش و مات\nو هەنگاونانی، لە هەنگاوی هەتاوێکی بە کاوەخۆی بەیانیانی\nبن بنار و ناو تەلان و لاپاڵ ئەچوو.” (بێکەس)\nمێژوو پێکهاتەی کۆی رووداو و ئەزموونی رابردوویە کە لە حافزەی کەسەکاندا دەمێنێتەوە و پاشان وەک نووسراوە تۆمار دەکرێت. بیگومان بابەتی گرینگی مێژوو رووداوەکانی رابردوون کە کەس یان گرووپ یان حیزب یان نەتەوەیەک تێیدا دەخیل و کارتیکەر بوون.\nلە دەلاقەی ئەم خوێندنەوەوە، میژووی حیزب و جووڵانەوەی رزگاریخوازانەی کوردستانیش، کۆی سەربردە و تێکۆشانی تاکەکانی بەشدار لەم خەباتەیە. کەوابوو کاک ئەحمەد بەشێکە لە میژووی حیزب و بە دلنیایەوە نەخشی گرینگی لە هێندێک بڕگە و شوین و قۆناغی ئەم بزووتنەوەدا هەبوە.\nهەڵسەنگاندن و داوەری لەسەر رووداو و کەسەکان بیگومان لە چوارچیوەی تایبەتمەندیەکانی کەسیەتی و ئەزموونی کەسیی هەلسەنگێنەرەکاندا دێتە ئاراوە. بۆیە هەولدەدەم تێگەیشتن و روانگەی خۆم لە سەر کاک ئەحمەد کە زەمەنێکی دوورودرێژ، بە چڕی و هێندی جاریش بە نیوە چڕی پەیوەندیمان بوە، بە کورتی لە چەند خالدا باس بکەم. ئەو کارەش دوو هۆی هەیە. یەکەمیان داوای کاک ئەحمەدم بە جێ هیناوە کە حەزی دەکرد پاش مالئاوایی یەکجاری من شتیکی لەسەر بنووسم و دووهەمیان وەک چۆن من کاک ئەحمەدم ناسیوە، پێناسەی بکەم.\nسالێک پاش دەورەی سیاسی ” خڕەجۆ” کە یەکترمان تێدا ناسیبوو، سالی ١٣٦٠ی هەتاوی لە ناو کەپر و خێوەتی کومیتەی شارستانی مەهاباد لە ” دۆڵی لووسێ” ی گوندی ” کۆنە دێ” یەکترمان دیتەوە. شەوانە قسە و باس و موناقشە و خۆزگە و حەز و هیوا، کۆرەکەمانی دەرازاندەوە و رۆژانەش ئەوان وەدوای ئەرک و فەرمانی خۆیان دەکەوتن و منیش کە لەوێ میوان بووم، بە سەردانی چادری ئینتشارات کە سەرقالی نووسین و چاپی نامیلکەی ” پێشەوا” بوون و جارجاریش داگەران بۆ ناو دێ و چوونە ناو باغی جەنابی حاجی عەبدوولا کە دەرگای بۆ هەموو پێشمەرگەیەک واڵا بوو، کاتم تێپەر دەکرد.\nپیاوێکی باڵابەرز، کەوا پاتۆڵێکی ئاماڵ شینی مرادخانی لەبەر، مەند و نەرم و هێدی، پووخت دوێ، کۆمەلایەتی بوون و لێزانی لە رەفتار لە گەڵ خەلکدا بە زەقی تیدا دیار بوو. بوونی ئەو کەسایەتیەش دەگەرایەوە بۆ ژینگەی پەروەردە بوون و گرێچنی پێکهاتەی بنەمالە و پێوەندیەکانی لادێ و بەرزی عیزەتی نەفس و باوەر بەخۆ بوونی کاک ئەحمەد خۆی.\nکاک ئەحمەد پەروەردەی ناو کۆمەلگای موکریان بوو و هێزی بزوێنەر و بەرهەم‌هێنی وەرزێر و جوتیاری لادیی دەناسی و پاشان کە بۆ خوێندن دەچێتە شار، دەگەل تایبەتمەندی و ژێنگەی شاریش ئاشنا دەبێت. بەو دوو ئەزموون و زانیاریەوە تێکەڵ بە رەوتی سیاسی، فەرهەنگی و ئەدەبی دەبێت و پاشان دەبێتە کادرێکی لێهاتوو و خەلکی حیزبی دێموکراتی کوردستان ئیران.\nکاتێک شۆرش قۆلی پەرەپێدان و گەشەپێدانی زمانی کوردی وەک شادەماری شوناسی نەتەوەیی هەڵمالی و کۆری پەروەردەو فێرکردنی دامەزراند، لە مووسالانی سەردەشت تووشی یەکتر بووینەوە و کەشکۆلی پڕبوو لە زانیاری ئەدەبی و زمانەوانی .\nهاورێ ئەرم و هێدیەکەمان، قۆناغ بە قۆناغ دەگەڵ شۆرش هەنگاو دەنێ و رێگە دەبرێ تا دەگاتە ” گەورەدێ” بنکەی رێبەری حیزب و لە بەشی تەداروکاتدا ئەرک وە ئەستۆ دەگرێ. زەین تیژی، خەلکناسی، دووربینی و رەفتاری مرۆڤدۆستانەی خۆی دەکاتە پردەبازی پەرانەوەی پەیامی خۆشەویستی، هاورێیەتی، برایەتی تا چرۆی هیوا و هومێد لەم شەوستانە بە بۆمب و ناپاڵم دەورگیراوەدا ، لە ناو دڵی هەڤاڵانیدا بپشکوێنی.\nکاک ئەحمەد نەسلی سیهەمی حیزب بوو، ئەو نەسڵەی تا ئێستاش بە وردی لەسەر ئەرک و ماندوویی و زەحمەت و کارتێکەریەکەی لێکۆلینەوە و هەلسەنگاندن نەکراوە. ئەسلی سێیەم قورسایی پرۆسەی رابوون و خۆناسین و دارشتنی گوتاری نەتەوەیی و بە جەماوەریکردنی هێماکانی نەتەوەیی لە سەر شان بوو. ئەو نەسڵەی ریشەی جیاوازیەکانی دەخستە روو تا ناسنامە بە تاکەکان ببخشێ و ئەو تاکانەش، لە چوارچێوەی شوناسی نەتەوەیی کۆییدا یەک بگرنەوە. ئەو نەسڵەی دوو بواری گرینگ، واتە فێربوونی زمان و خۆ بە نەتەوە زانین دەکاتە دەسپێکی تێکۆشان بۆ ئەوەی جەماوەر بەرژەوەندی خۆیان دیاری بکەن، بیپارێزن و گەشەی پێ‌بدەن.\nلەم مەیدانەدا، پێشمەرگەی ئەدیب، ماموستای دڵسۆز، تێکۆشەری ئاشقە زمان و نیشتمانپەروەری بێ‌دەعیە کاک ئەحمەد پڕ وزە و چاڵاک، پەرێزی بە پێز و دیار بوو و لە پێناو ئامانجدا ئاشقانە تێدەکۆشا و بەردەوام بوو.\nپاش چەند ساڵێک قەدەر ئاواڵ و هاورێی لێک‌بڵاو دەکات، بەشێک پەریوە و تەرکە وەتەن هەر کام لە شوێنیکی ئەم جیهانە کاڵەی غەریبی دەکەنەوە و سەرئەنجام جاریکیتر لە سوید یەک دەگرینەوە. بەرگی پێشمەرگانەی دەبەر نیە بەلام سیلەی دڵی لەناو مەقەری پێشمەرگە جێ‌هێشتوە. رەخت و فیشەکدانی نەبەستوە بەڵام بەر لە نیگابانی بنکەی پێشمەرگە و دەستەی کەمین‌شکێنی مەفرەزەکان، بەدەنگی گرمەی تۆپ و ویزەی فیشەکی دوژمن رادەچلەکێت.\nخەمی کوردستان، تاسەی هاورێیان، نیگەرانی دوارۆژی شۆرش دەبنە ملوانکەی ملی و لێی جیا نابنەوە بەلام بێ ماندووبوون بە گژ ئەرک و فەرمانی نوێ و ئامۆیی و غەریبیدا دەچێتەوە.\nلە تەشکیلاتی حیزبدا چالاکە و لە ماوەی نزیک سێ دەیەدا، کەم کۆبوونەوە، خۆپێشاندان، بۆنە و مەراسمی حیزبی و جەماوەری شک دەبەی کاک ئەحمەد تێیدا بەشدار و دەوری نەگێرابێ.\nچوار بەرگ کتیبی خویندن بۆ مندالانی کورد لە سوید بە ناوی ” گولبەهارە” دەنووسێ و بۆم دەنێرێ. چەند مانگ سەرقاڵی بەسەرداچوونەوەیان دەبم، هەموو شەوێ بە سەعات سەبارەت بە ناوەرۆک و بابەت و دارشتنی کتیبەکان بەیەکەوە دەدوین، سەرەنجام ئامادە دەبن و دەکەونە بەردەست منداڵان لە قوتابخانە.\nکاک ئەحمەد لێرە لە سوید دەژی و خەمی دیاربەکر و قامیشلوو و هەولێر و سنە دەخوا. لێرەیە و پەرۆشی هێرشی لشکری داگیرکەرانی بێرەحمە. لێرەیە و دەگەڵ شایی و شینی کوردانی هەلوەدای ئەم ولاتە لێکگرێدراوە.\nشەوانە هێلی تەلەفوونەکەی بەردەوام مەشغووڵە و قسە دەکات وەرەس نابێ. لە گەڵ یەکیان باسی ئەدەبیە، ئەویتریان سیاسیە. گوێ لە دەردی دلی ئەمیان دەگرێ و تووڕەیی و رەخنەی ئەویان بە نەرمی وڵام دەداتەوە. ئەو مەحرەمە، پشتیوانە، فریادرەسە، برایە. کە هەمووان بێدەنگ دەبن و دەخەون، ئەو لە پشوو و خەوی خۆی کەمدەکاتەوە و کتیب دەنووسی. ماندوو نابێ، ناهومید نابێ و بەردەوام دەبێت.\nئەوەندە بەسە ئێمە تەنیا جارێک بە شەوێکی ساردی زستان، لە شارێکی ئەم سویدەوە پاش تەواوبوونی کۆبوونەوە یان مەراسمێکیتر، بە قەتار و بووس پاش چەندجار خەت گۆرین و وەستان و چاوەروان‌بوون بچینە ” نینس هامن” تا بۆمان دەرکەوێ کاک ئەحمەد ئەو چەند سالە چ تاقەت و عیشقێکی گەورەی بەرامبەر بە ئەرک و بەلێنی خۆی هەبوو.\nددان‌هێشەیەکی بە ژانە لەناو دلمدا هێلانەی کردوە.\nڕێگە رژد و هەڵدێر و ناهەموارە. لە چوارلاوە بە تاریکی تەقە دەکرێ. لەو دەربەندە سامناکە هەنگاونان تووش و ئاستەمە، بە ئامووری بوختان رای گشتی قوڕکێڵ دەکەن. چڵی فەریکە گەنم بە تاوانی بێوەفایی لەدار دەدەن. دەنگۆی هەڵگەرانەوەی “ئاو لە کانی” بڵاودەکەنەوە، قین دەچێنن و تێدەکۆشن سواران بگلێنن.\nبەڵام سووکەڵەسواری ئێمە کاک ئەحمەدی ماموستا، خۆی وتەنی ” گوێ ناداتە ئەوان تەوس و توانجان” و رێگە دەبرێ. بەردەوامە و ناگلێ و نەک لە ناو تێکۆشەرانی دێموکرات بەلکوو لە ناو هێزەکانی سیاسی هەرچوار پارچەی کوردستاندا دەبێتە تێکۆشەرێکی ناسراو، کادرێکی خۆشەویست و جێگای رێز.\nخەمی ئەو کۆچەت، ژانی ئەم سەفەرەت لە سکووتی سیحراویی تاساندا تەجرووبە دەکەم و ناچارم لە نێوان ” نەبوون” و ” یادت”دا، ئازاری نەبوونت بە مەرهەمی یادت سارێژ کەم.\nگەردەلوولی ئینکار، گژەبای بێوەفایی و بێرەحمی هەرچەند بە هێز و وێرانکەریش بێت، شەبەقی کازیوەی ویژدان رؤژێک دەلاقەی نوور بەرەو پێدەشتی راستی دەکاتەوە و تۆ دەبی بە یادێکی پڕشکۆ و بێگەردی ئەبەدی لە ناو گوێچکەی دلی ئەوانەی توانای خوێندنەوەی تۆیان هەیە و لە مانای ئەرزشەکان دەگەن.\nو منیش هاورێ لە سووچی لاپەرەی یەکەمی گولبەهارە لە ژێرەوەی ئیمزاکەت دەنووسم:\nکاک ئەحمەد گەورە بوو و لە تەک ئاسۆکراوەکاندا هاورێ بوو. نالەی دڵ و تەوژمی ژانی دەناسی. دەنووسم: خەمی ئەم نیشتمانەی نابوو سەرشانی و تاسەباری شۆرشی رۆژهەڵات بوو.\nهەرکاتیکیش ویستم لەگەڵتا بدوێم، پەنجەرەی بیرەوەریەکانم دەکەمەوە و لە جوار وەرزی ساڵدا، لە مەنگورایەتی مەهاباد، سوێسنایەتی و ئالانی سەردەشت، گەڵالە و گەورەدێ یان لە یەکێک لە قوتابخانەکانی ” نینس‌هامن” و سەرئەنجام لە قوژبنی هۆلی کۆبوونەوەیەکدا جاوت بۆ دەگێرم تا بتبینمەوە و لە گەلت بدوێم.\nگەر تاسەی قسە و راوێژتم کرد، هانا بۆ ناو دێر و وشەی کتێب و نامەکانت دەبەم تا لە بێدەنگێکی پڕ لە مانا و چێژدا لە ئامێزت گرم. مالئاوا ماموستا!\nئامادەبوانی بەریز، سورەیا خانم، کاکە سەنگەر، ساکار و سۆمای ئازیز!\nهاوخەمتانم، سەرساغ بن.


جە بەریتانیا ئەرەمەرزنای هۆرام-ی و ڕۆو زوانی ئەڎایی پیرۆزێ کریێ – Horam\nجە شێفێڵد-و بەریتانیا-ی ڕێکوزیێکێ پلاتفۆرمو هۆرام-ی، ئەرەمەرزنای پلاتفۆرمەکەی و ڕۆو جیهانی زوانی ئەڎاییشان پیرۆزێ کەردێ.\nجە شێفێڵد-و ووڵاتو بەریتانیا-ی، ڕێکوزیێکێ پلاتفۆرمو هۆرام-ی، بە بۆنەی ٦مین ساڵیادو ئەرەمەرزنای پلاتفۆرمەکەی و ڕۆو جیهانی زوانی ئەڎایی، مەڕاسیم و ئاهەنگێش پەی هۆرامی زوانەکانو وڵاتەکەت ڕیکوست.\nجە مەراسیم و ئاهەنگەکەنە سەرەڕاو خراپی ئاو و هەۋای و ۋا و ۋارانی، بەڵام ژمارێوێ فرێ جە هەورامییەکان بەشدارێ بیێ و شادمانی وێشان بە بە هەردووی بۆنەکەی نیشانەدا.\nسەرەتا، مەڕاسیم و ئاهەنگەکە بە دەیەقێ مدرای و بێدەنگی پەی گیانبەخشانو ڕاو ژیوگەر پارێزی هەورامانی و کوردستانی و هەرپاسە سەرجەم شەهیدێ ئازادیی دەستش پنەکەرد.\nدماتەر سەبارەت ڕۆو جیهانی زوانێ ئەڎایی و هۆکارو دیاریکەردەی ٢١-٢ چوون ڕۆو زوانی ئەڎایی جە جیهانەنە، (ساڵار دزڵیەیی) قسێش کەردی.\nشۆنیشەرە سەبارەت بە گرنگی زوانی ئەڎایی و بارودۆخو ئێسەو زمانی کوردی- هۆرامی و ڕاچارەکێ پەی پارێزنانی زوانەکەی، شاهۆ چشمیدەر وتارێشدا.\nئامانج جە ئەرەمەرزنای پلاتفۆرمو هۆرام-ی و گرنگیش پەی هۆرامییا و هەرێمو هۆرامانی و کارنامە پلاتفۆرمەکەی بەشێ گرنگ بێ جە مەراسیم و ئاهەنکەکەی و جە ئی بارەوە زەردەشت هۆرامی، ئەندام جە ڕاوەبەری پلاتفۆرمو هۆرامی بەفروانی قسێش کەردێ.\nجەدمای زەدەشت هۆرامی، پەیوەست بە هەردوێ بۆنەکەی، چەندین کەسێ تەرێ قسێشان کەردێ.\nشۆنە قسێ و وتارەکارە، هونەرمەند فەرهاد عەفرینی بە کرمانجی، شاعر رێبوار ئاڵانی بە سۆرانی گۆرانیێشان واتێ و شعێرشان وانێوە. دماجار بەڕێز عۆمەر سالح سەروو کەسایەتی و شێعرەکا مۆلەوی کورد بابەتێش پێشکەش کەرد .\nجە کۆتایی مەڕاسیم و ئاهەنگەکەیەنە، گرووپو هونەرو سیاچەمانەی بە گۆرانێ سیاچەمانێ، دەرەیێ و شادێ کۆڕەو هۆڕپڕای و شاڎێشان گەرمە کەردە و ئانڎەی تەر مەڕاسیم و ئاهەنگەکەشان ۋنارێوە.\nسپتامبر 16, 2020 سپتامبر 16, 2020 Z


نوێنەری ئەمەریکا لە نەتەوە یەکگرتووەکان ئێران شەرمەزاردەکات\nنوێنەری ئەمەریکا لە نەتەوە یەکگرتووەکان دەڵێت ئێران بە هەڵە لە ڕێکەوتنـنامەی پەیوەست بە بەرنامە ناوکیـیەکەی تێگەیشتووە و بەڵگەش بۆ ئەوە دەستێوەردانەکانیەتی لە وڵاتانی ناوچەکە.\nنیکی هەیلی ئەمڕۆ پـێنجەشەممە لە کۆنگرەیەکی ڕۆژنامەوانی لە بارەگایەکی لەشکری ئەمەریکا لە واشنتن گوتی ئەمەریکا بەڵگەی لایە کە دەیسەلمێنێت ئێران خراپکارانە ڕەفتار دەکات لە سوریا و یەمەن و لوبنان و عێراق.\nهەیلی کە لە میانەی کۆنگرە ڕۆژنامەوانیـیەکە چەندان پارچەی گەورەی موشەکی لە پـشتەوەی دانرابوون، گوتی ئەمانە پارچەی ئەو موشەکەن کە ئێران دروستی کردبوو و پاشان ناردویەتی بۆ میلیشیا حوسیـیەکانی یەمەن و ئەوانیش گرتوویانەتە فڕۆکەخانەیەکی سیڤیلی بە ئامانجی کوشتنی سەدان خەڵکی سیڤیل. گوتی ئەم کارەی ئێران پـێشێلکردنی بڕیاری ژمارە 2231 ی نەتەوە یەکگرتووەکانە کە ڕێگە لە ئێران دەگرێت بۆ ماوەی 5 ساڵ موشەکی بالیستیکی بفرۆشێت.\nجەختی لەوە کرد موشەکەکانی ئێران تەنیا جێی مەترسی نیـیە بۆ عەرەبستانی سعودیـیە و ئیمارات، بەڵکو بۆ تەواوی ناوچە.\nگوتیشی هەروەها لە نێو پارچەکاندا پارچەی سیستەمی موشەکی ئاڕاستەکراوی دژە تانکی تێدایە کە مەوداکانیان دەگاتە زیاتر لە 3 کیلۆمەتر و لە توانیاندایە تانکێک تێکبشکێنن یان بینایەک وێرانبکەن.\nپاشان گوتی قورسە شەڕێک یان گروپـێکی تێرۆرستی لە ڕۆژهەڵاتی ناوەڕاستدا هەبێت و دەسـتێـکی ئێرانی تیادا نەبێت.\nهەیلی باسی لەوەش کرد وەزیری بەرگری ئەمەریکا لەم زووانە کۆمەڵێک ڕێوشوێنی نوێ لە دژی ئێران ڕادەگەیەنێت لەسەر ئەم ڕەفتارە دوژمنکارانەیەی.\nعەرەبستانی سعودیـیە لای خۆیەوە پـێشوازی لەم لێدوانانەی نوێنەری ئەمەریکا لە نەتەوە یەکگرتووەکان کرد و داوای لە کۆمەڵی نێودەوڵەتی کرد ڕێوشوێنی پـێویست لە دژی ڕژێمی ئێران بگرێتەبەر تاوەکو سنوورێکی بۆ دابنرێت.\nئێرانیش لە زاری عەلی‌ڕەزا میریوسفی گوتەبێژی شاندی ئێران لە نەتەوە یەکگرتووەکان ڕەتیکردەوە ئەو پارچانەی لە پشت خانم نیکی هەیلیـیەوە دانرابوون، دەستکردی ئێرانی بێت.


" گەورەترین موعجیزە کە کردی دۆزینەوەى ڤاکسین بوو لە نۆ مانگدا"\nئەمرۆ٢٠٢١/١/٢٠ سەرۆکى پێشووى ئەمریکا دۆناڵد ترەمپ روونیکردەوە، کە گۆڕەپانەکەیان بە بەرزى و گەورەیی جێهێشتووە، چونکە بەوتەى خۆی زۆر بە سەختى کاریان کردو چەندین ئاستەنگیان تێپەڕاند.\nدۆناڵد ترامپ لە چوار ساڵی حوكمڕانی خۆیدا، تاڕادەیەك بە كردەوە خزمەتی خەڵكی وڵاتەكەی كردوە. بەتایبەتی، لە ڕووی ئابووری.\nدۆناڵد ترەمپ رۆژی ٢٠٢١/١/٢٠ لە وتارى ماڵئاوایی رایگەیتاند"چوار ساڵى خۆش و پڕ بە دەستکەوتمان بەڕێکرد، تیمەکەشمان کاری زۆریان کرد، لەگەڵ خانمى یەکەم کاری زۆر گەورەمان ئەنجامدا کە شانازیمان تۆمار کرد".\nدۆناڵد ترامپ ڕۆڵێكی گرنگی بینی لە بەهێزكردنی ئابووری ئەمەریكا. پێش كۆرۆنا لە چەندین بواری ئابوری ژمارەی پێوانەیی شكاند. هەروەها، هەلی كاری زۆری بۆ خەڵك ڕەخساند. هەروا، پشتیوانی كەرتی تایبەتی كرد و گەلێك شتی تریش. لەگەڵئەوانەشدا، ڕێگری لە هاتنی كۆچبەری نایاسایی بۆ ناو وڵاتەكەیان كرد. لە سیاسەتی دەرەوەش، پەیوەندی دەوڵەتانی عەرەب- ئیسرائیل ئاسایی کردەوە.\nلە كاتێكدا، هەموومان دەزانین كورد بەهەموو پێكهاتە ئاینیەكانیەوە لە نیشتمانی خۆیدا قوربانی توندڕەوی ئیسلامیە. ئەنسارولئیسلام و جوندولئیسلام و قاعیدە و بەرەی نوسرە و داعش چ كارەساتێكی مرۆییان بەسەر كورد هێنا، بەفەرمانی ترامپ بوو ئەبوبكر بەغدادی سەركردەی داعش كوژرا. بەمانایەكی تر، كورد لەناو چوار دەوڵەتی ئیسلامی دەژی، هەمووشیان گرووپی توندڕەو و تیرۆرستی ئیسلامیان تێدایە، ئەگەر ئەمریكا، لە ڕێگەی سەرۆكێكی وەك ترامپ دژایەتیان نەکردبایە، خەڵكی كوردستان نەیان دەتوانی ئێستا بە ئارامی بژین.\nدۆناڵد ترامپ ئاماژەى بەوەشکرد، ئەوەى کردویانە زۆر ناوازەو دەگمەن بووە، جاریکى تر سوپایەکى نوێیان دامەزراندەوەو هێزی ئاسمانییان بونیاد ناوە.\nترامپ، هی سەردەمی جیهانگیریە و بیركردنەوەی جیاوازی هەیە، بۆ نمونە، لە مەسەلەی دانپێدانان بە قودس وەك پایتەختی جولەكە، كە ناوەندی (ململانێی ئیسلام و جەلەكەیە) لەوەدا، سنووری بڕیارەكانی نەتەوە یەكگرتوەكانی بەزاند. بە هەمانشێوە، زۆر گرنگی بە ناتۆش نادات.\nسەرۆکى پێشووى ئەمریکا هیوای سەرکەوتنی بۆ ئیدارەى نوێ خواست و جەختیکردەوە کە بناغەیەکى ناوازەیان بۆ داڕێژراوە کە کارى لەسەر بکەن کە لە مێژوودا کەم بووە.\nچونكە پێی وایە نەتەوە یەكگرتوەكان و هاوپەیمانی ناتۆ بەرهەمی شەڕی ساردن، بە كەڵكی ئەوسەردەمە نایەن. دیارە، وەك دەزانین، نەتەوە یەكگرتوەكان لەكاری مرۆیی زیاتر چیتری بۆ كورد نەكردوە! توركیاش ئەگەر لە هاوپەیمانی ناتۆ نەبوایە سوپاكەی بەئاسانی نەیدەتوانی كورد و خاكەكەی بەو دەردە ببا.\nترەمپ ئەوەشى خستەڕوو، لە ٩١%ی رەزامەندی خەڵکیان بەدەست هێنا کە لە مێژوودا نەبووە، باجیان کەمکردەوە، هیواشی خواست کە ئەوانەى دوای ئەو دەست بەکار دەبن باج لەسەر زۆر نەخەنە سەر خەڵک.\nلە ئەمەریکا عورفێکی سیاسی هەیە ئەویش دەبێت دۆراو کورسی بۆ براوە چۆڵ بکات.\nدوناڵد ترەمپ، هەوڵی دا گرینگی بە ناوخۆی ئەمەریکا بدات، و پشتی لە رۆڵی ئەمەریکا لە سیاسەتی دەرەکی کرد.\nپیویستە بگوترێت کە ترەمپ، لە ماوەی دەسەڵاتی خۆیدا هەوڵی داوە ئەمەریکا گرنگی بە خۆشگوزەرانی تاکی خۆی بدات کاری بە وڵاتانی دیکە نەبێت، لێگەڕی با خەڵکی دیکە بۆ خۆی بژی.\nهەر لە وتەکانیدا ترەمپ وتیشى" ئابوریمان بەرزکردەوەو کاریگەری وگەورەترین ئابوریمان هەیە و ئیستا ئەو ئابوریەمان گەیاندە بەرزترین ئاست، ژمارەی کۆرۆنامان کەمکردەوە دەنا رێژەى مردن بە ئاستێکى تر دەبوو، گەورەترین موعجیزە کە کردمان دۆزینەوەى ڤاکسیۆن بوو لە نۆ مانگدا".\nمەراسیمی رادەستکردنی دەسەڵات لە کۆشکی سپی بەڕێوەدەچێت و جۆ بایدنی سەرۆکی هەڵبژێردراوی ئەو وڵاتە دەسەڵات دەگرێتە دەست، لە ئێستادا دوناڵد ترامپ بەشێوەی راستەوخۆ بە بەرچاوی میدیاکانەوە کۆشکی سپی جێهێشت.\nرۆژی ٣ی ١١ی ٢٠٢٠ هەڵبژاردنی سەرۆکایەتی ئەمریکا بەڕێوەچوو و جۆ بایدنی کاندیدی دیموکراتەکان بە بەدەستهێنانی زیاتر لە ٨١ ملیۆن دەنگی هاوڵاتیان و ٣٠٦ دەنگی ئەنجومەنی هەڵبژاردن رکابەرییەکەی لە دۆناڵد ترەمپی کاندیدی کۆمارییەکان بردەوە.\nلە بەرامبەردا، دۆناڵد ترەمپ زیاتر لە ٧٤ ملیۆن دەنگی هاوڵاتیان و ٢٣٢ دەنگی ئەنجومەنی هەڵبژاردنی بەدەستهێنا و بەوەش بەو ئاواتەی نەگەیشت، کە دەیویست بۆ دووەم خول سەرۆکایەتی ئەمریکا بکاتەوە.\nسەرەتا کەمالا هاریس وەکو جێگری سەرۆکی ئەمریکا بۆ چوار ساڵی داهاتوو سوێندی یاساییان خوارد. ئەمڕۆ کەمالا هاریس وەکو یەکەم ژن، لە مێژووی ئەمریکا رەشپێست و بنەچە باشوری ئاسیایی سوێندی دەستبەکاربوونی وەکو جێگری سەرۆکی ئەمریکا خوارد\nدواتر جۆ بایدن سەرۆکی هەڵبژێردراوی ئەمریکا لەلایەن جۆن رۆبێرتز سەرۆکی دادگای باڵای ئەمریکا سوێندی یاسایی دراو و بەڵێنیدا،" بەوپەڕی بیروباوەڕەوە پارێزگاری و پشتیوانی لەدەستوری ئەمریکا بکات." دوای ئەو سوێندخواردنەش بایدن بوە 46-مین سەرۆکی هەڵبژێردراوی ئەمریکا.\nدوای خواردنی سوێندی یاسایی، جۆ بایدن سەرۆکی نوێی ئەمریکا وتارێکی پێشکەشکرد و تێیدا وێڕای بەخێرهاتنی ئامادەبوان و سەرکردەکانی وڵاتەکەی باسی لەگرنگی پاراستنی پرۆسەی دیموکراسی وڵاتەکەی کرد و ستایشی سەرکردە و ئەو کەسانە کرد کە لەمێژودا قوربانییان بۆ ئەم رۆژە داوە، وتیشی، رێگەی زۆرمان بڕیوە و زۆریشمان لەبەردەمدا ماوە.\nوتیشی، من رۆحم دەخەمە سەر زەوی بۆ ئەوەی ئەمریکییەکان یەکبخەمەوە، جیاوازی چینایەتی و رەگەزپەرستی ئیدانەکرد و وتی نابێت ئەمریکییە سپی پێستەکان خۆیان بە زیاتر بزانن لەرەشپێستەکان، نابیت ناکۆکی لەنێوان چین و توێژەکان هەبێت.\nجۆ بایدنی سەرۆکی ئەمریکا لە دوای سوێندخواردنەکەی رایگەیاند، "کاردەکەین بۆ دامەزراندنەوەی دیموکراسی لە وڵاتەکەماندا".\nراشیگەیاند، "دەنگی خەڵکی ئەمریکا بیسترا و رێزی لێگیرا. ئێستاش کاتی دەستکردنە بە کارەکانمان بۆ ساڵانێک


دروستکردنی دوژمنی نادیار،وەک بەهانەی مانەوە...\nیەکێک، لە سیماکانی هەموو دەسەڵاتێکی ستەمکار و خۆسەپێن، دروستکردنی ترس و دوژمنی وەهمی و نادیارە، تا لەو ڕێگەیەوە درێژە بە مانەوەی خۆی بدات، تۆ سەیری ڕژێمەکانی کەندا و و هەندێک دەسەڵاتی عەرەبی تر بەردەوام، بە بیناوی مەترسی ئیسرائیل حوکمی پڕگەندەڵی و ستەمکاری نەوتی درێژە پێ دەدەن.\nهەرێمی کوردستان ، گەرچی نیمچە ئازادی و دیموکراسییەکی ڕێژەیی تێدایە ،کە بەخششی هیچ دەسەڵاتێک نییە، بەڵکو گەل بە ئیرادە و تێکۆشان بەدەستی هێناوە.\nکەچی لەم دۆخەی هەرێمدا، دەسەڵاتی چەتەیی بنەماڵەیی بەردەوام باسی مەترسی دەرەکی و دوژمنی وەهمی و نەیارانی گەلەکەمان دەکات و وەک بەهانەیەکی مانەوە و درێژەدان، بە حوکمی پڕ گەندەڵی و نادادی خۆیان سەرمایەگوزاری،لەسەر دەکەن و بۆ بەکاربردنی ناوخۆیی بەکاریدێنن.\nتازەترین، لێدوان، لەم بارەوە پەیامی مسعود بارزانی سەرۆکی پارتیە، بەبۆنەی رۆژی رۆژنامەوانی کوردی داوا لە رۆژنامەنوسان دەکات : (ڕوبەڕوی ئەو هێرشە ئیعلامییە ببنەوە، کە لەلایەن ناحەزانی گەلی کوردستانەوە بەڕێوە دەچێت ).\nتۆ بڵێی بارزانی مەبەستی کام هێرش و کام ناحەزان بێت؟ ئەگەر مەبەستی تورکیا و ئێران بێت، ئەوا ئەو دوو دەوڵەتە هەرگیز ،لە پارتی و یەکێتی باشتریان دەست ناکەوێت، بۆ وێرانکردنی نیشتمان و لەباربردنی هەموو دەرفەتەکانی بەردەم کورد و بنیاتنانی نیشتمانێک، بۆ هەموان، هەر لە ڕاستیدا، پارتی و یەکێتی بەشێکن ، لە سیاسەتی تورکیا و ئێران و لە ژێر ڕکێفی ئەواندا حوکم دەکەن و ئەوان خاوەن ماڵن.\nئەگەر مەبەستیشی بەغدا بێت،ئەوا، وەک دەڵێن: عوزر،لە قەباعەت خراپتر، چونکە دیارە چۆن و چی دەکەن، بۆ هەریسەکەی بەغدا، وەک ڕێی کانی وەفد شانشانێنێتی .\nئەگەر مەبەستی ناحەز، ئەو قسە و باسە دروستکراوەی ئێستای میدیای بنەماڵە و کەس و سێبەرەکانیانە، بە پارەی نەوت و جەوت و هێلکە و دوگ .....، لە بارەی مەرجەع و نامەرجەع و میزاجی کوردەواری خەڵکیان پێ شێواندوە،\nکە زیاتر ئەمەیانی مەبەستە، ئەوا هیچ نییە، جگە لە سەرقاڵکردنی خەڵک و دەمەزەرکردنەوە و درێژەپێدانی کلتوری جەلالی و مەلایی و لە پشتەوەش، وەک خۆیان دەڵێن، لە نەوتەوە بۆ جەوت ، بە هاوبەشی دەیدزن.\nلە ڕاستیدا، تاکە دوژمنی سەرەکی و داڕزێنەری کۆمەڵی کوردی و کوشتنی خەون و ئامانجەکانی، ئەم دەسەڵاتە بنەماڵەییە ئازادی کوژەی هەرێمە، کە بارزانی و پارتی لوتکەی ئەودەسەڵاتەن، تەنیا ئەم جۆرە حوکمە کوردستان، بەرە و نادیاری نادیار دەبات.\nدەبو،لە یادی رۆژنامەوانی کوردیدا،ئەوانەی بەناهەق و لەسەر وتن و داوای مافی گشتی گیراون ئازادبکرانایە، وەک حوکمدراوانی بادینان،دەبو زیندانەکان خاڵی بونایە، لە زیندانی سیاسی و کەیسی شەهیدانی قەڵەم یەکلابکرانایەتەوە و بکوژانیان دادگایی بکرنایە.\nدەبو میدیای نیشتمانی دابمەزرێنرایە و پاڵپشتی میدیای ئازاد و ئەهلی بکرایە،نەک برەو بە میدیای کەسی و بنەماڵەیی بدرێت!\nدەبو، بواری هەڵسوڕانی کاری میدیایی ئازاد، لە هەموو هەرێمدا، بۆ هەموو میدیاکان یەکسان بکرایە و کۆتایی بەزقۆرخکاری و ناوچەی داخراو بهێنرایە.\nئەمانە و زۆر بابەتی تر،کە هەرێم پێش دەخەن و بەرەو نیشتمانێکی یەکگرتوی دەبەن،کە هی هەموان بێت،نەک وەک ئێستا یەک دو بنەماڵە و چەند خێزانێکی سیاسی،زەوی و ئاسمانیان قۆرخکردوە و لە پێناو مانەوەی خۆیاندا، بەردەوام دوژمنی وەهمی دروست دەکەن.\nلەیادی ۱۲۳ ساڵەی رۆژنامەوانی کوردیدا،رۆحی شەهیدانی قەڵەم شادبێت.\n1 حکومەت، لەنێوان ئەرک و هەڕەشەدا...


گوگڵ 3 تایبەتمەندی گرنگی تایبەت مانگی رەمەزان راگەیاند\n2018-05-17 11:33 254 جار بینراوە کۆمێنت\nكۆمپانیای گۆگڵ لەكۆنگره‌یه‌كی رۆژنامه‌وانیدا كە به‌بۆنه‌ی هاتنی مانگی ره‌مه‌زانه‌وه سازی كردبوو 3 تایبه‌تمه‌ندی گرنگی كۆمپانیه‌كه‌ی ئاشكرا كرد كەخۆی لە‌خوارزمیه‌ی گه‌ڕان و ئه‌پڵیكه‌یشنی پێنووس و قیبله‌دا خۆی.\nتایبه‌تمه‌ندی یه‌كه‌م كه كۆمپانیای گۆگڵ پێشكه‌شی به‌كارهێنه‌رانی كۆمپانیایكه‌ی كردووه تایبه‌ته به خوارزمیه‌ی گه‌ران، واته كۆ كردنه‌وه‌ی سه‌رجه‌م زانیارییه‌كان كه تایبه‌تن بەمانگی ره‌مه‌زان.\nئه‌گه‌ر ته‌نها یه‌ك وشه بونوسیت كه تایبه‌ت بێت بەڕه‌مه‌زان، ئه‌وا لەگه‌ڕاندا سه‌رجه‌م زانیارییه‌كانی تایبه‌ت بەڕه‌مه‌زانت پیشكه‌شده‌كات.\nتایبه‌تمه‌ندی دووه‌م بریتییه له ئه‌پڵیكه‌یشتنی ( پێنووس)، ئه‌م تایبه‌تمه‌ندیه لەسایته‌كه‌دا بوونی هه‌یه كه به‌كارهێنه‌ران ده‌توانن به‌هۆیه‌وه كارتی پیرۆزبایی دروستبكه‌ن به‌و پێنووسه له‌سه‌ری بنووسن و نه‌خشی بكه‌ن و پاشان وه‌ك نامه بۆ هاوڕێكانی بنێرن.\nبۆ ئه‌م تایبه‌تمه‌ندیه گۆگڵ له‌گه‌ڵ چه‌ند هونه‌رمه‌ندێكی بەناوبانگ لەبواری جوان نووسیندا هامه‌هه‌نگی كردووه، وه‌ك هونه‌رمه‌ند (إل سید) كه هونه‌رمه‌ندێكی لێهاتووەو شێوازه نووسینه‌كانی عه‌ره‌بی ئاوێزانی هونه‌ری گرافیتی كردووه، هاوكات هه‌ریه‌كه لەهونه‌رمه‌ندان ( وسام شوكت و سوره‌یا سه‌ید) ی پاكستانی هاوكاری گۆگڵیان كردووه.\nتایبه‌تمه‌ندی سێیه‌م و دوایین تایبه‌تمه‌ندی بریتییه لەده‌ستنیشانكردنی ( قیبله) به‌هۆی ئه‌م تایبه‌تمه‌ندییه‌وه مسوڵمانان گه‌ر په‌یوه‌ست بن بەئینته‌رنێته‌وه یان نه‌بن، ده‌توانن ئاراسته‌ی قیبله بدۆزنه‌وه.


پێویستی مرۆڤایەتی بە شەریعەتی خوایی | گومانە جۆراو جۆرەكان\nگومانناسی گومانە جۆراو جۆرەكان پێویستی مرۆڤایەتی بە شەریعەتی خوایی\nهەندێك وا دەزانن مرۆڤایەتی نەك هەر نیازی بە خوا نەماوە شەریعەتی بۆ دابەزێنێت بەڵكو بە خۆی توانیویەتی شەریعەتێك بۆ خۆی دابنێت زۆر گونجاوتر و مرۆڤانەتر لە شەریعەتی خوایی كە دواهەمینیان شەریعەتی ئیسلامییەو ئەوانەی لە كۆلێژەكانی یاسا دەردەچن ئەم قەناعەتەیان بۆ دروست دەبێت و دەستوری وەزعی زۆر لە شەریعەتی ئیسلامی بەباشتر و گونجاوتر دەزانن بۆ ئێستای مرۆڤایەتی و بڕوانامەكەی خۆیان زۆر لە بڕوانامەی كۆلێژی شەریعە بە بەرزتر دەزانن ! . جا ئایا ڕاستە مرۆڤایەتی نیازی بە شەریعەتی خوایی نەماوەو ئەو تەشریعانەی خۆی دایناوە بەرزترو گونجاوترە بۆی لە شەریعەتی ئیسلامی؟\nئەوانەی باوەڕیان بەخواهەیەو باوەڕیان بەوە هەیە كە ئیسلام ئاینی خوایەو شەریعەتی ئیسلامی شەریعەتێكی خواییە نابێت بۆ یەك چركەش ئەم شتە بە مێشكیاندا بێت وباوەڕی پێ بكەن، بەڵكو ئەمە بەلایانەوە یەكێكە لە هەڵوەشێنەرانی بیروباوەڕی مرۆڤ و بەڵگەی خوانەناسییە بەلایانەوەو پێویست ناكات بۆیان بسەلمێنین كە مرۆڤایەتی نەك هەر پێویستی بە شەریعەتی خوایی هەیە بەڵكو دڵنیان لەوەی كە مرۆڤایەتی بێ ڕێنمایی خوایی تەنها بەشی دەردەسەری و نەگبەتییەو دروشمیان لەڕووی ئەوانەی كە دەڵێن شەریعەتی ئێمە لە شەریعەتی خوایی باشترو گونجاوترو بەكەڵكترە ئەم ئایەتەی قورئانە كە دەفەرموێت : " وإذا قيل لهم لا تفسدوا في الارض قالوا انما نحن مصلحون ، ألا إنهم هم المفسدون ولكن لايشعرون " البقرة/11-12.. واتە: ئەگەر پێیان بڵێن تۆوی گوناه و تاوان و خراپەكاری مەچێنن لە زەویدا دەڵێن ئێمە تەنها چاكسازی دەكەین ، لە ڕاستیدا ئەوانە تۆوی خراپە دەچێنن بەڵام هەست ناكەن.\nبۆ ئەوانەش كە باوەڕیان بە خواو بە ئیسلام نییە یا باوەڕیان لاوازە دەڵێین:\nمرۆڤایتی بە درێژایی ژیانی كاتێك دوور لە نیگای خوا شەریعەتی بۆخۆی دانابێت هەمیشە ئەمپەڕو ئەوپەڕی گرتووەو بەدەگمەن ناوەڕاستی پێكاوە. جارێكیان ئەملای گرتووە ، دوایی كە ئەو تەشریعەی بەرپاكردووە كۆمەڵێك كێشەی زۆری لێ بووەتەوە ، هەڵساوە لەكاردانەوەی ئەم تەشریعە شەریعەتێكی داناوە بەڵام ئەمجارەیان ئەولای لێگرتووە ، دوای ماوەیەك لەبەرپاكردنی ئەمیان لەمیشیان زەرەری كردووە و لەبەر ئەوەی تەشریعە پێشینەكەی لەبیرچووەتەوە كە لە كاردانەوەیدا ئەم تەشریعەی دانابوو جارێكی تر بەم لایەی تردا دەیشكێنێتەوە ، بەم شێوەیە لەنێوان ئەمپەڕو ئەوپەڕدا دێت و دەچێت و ڕێگەی ناوەڕاست نادۆزێتەوەو سوود لەئەزموونی خۆی وەرناگرێت ، یان ئەگەر وەریشی گرتبێت دوای قوربانییەكی زۆر و بەدبەخت بوونی چەندین نەوە ، لەكاتێكدا كە شەریعەتی خوایی یەكسەر مەبەست دەپێكێت و لە ناوەڕاستی نیشانەكە دەدات، وەكو خوا دەفەرموێت: " وكذلك جعلناكم امة وسطا لتكونوا شهداء على الناس ويكون الرسول عليكم شهيدا" و دةفةرمويَت: " صبغة الله ومن أحسن من الله صبغة ".\nبۆ ئەوەی قسەكەمان لە چوارچێوەی تیۆری و قسەی ئینشایی بچێتە دەرەوە چەند نموونەیەك دێنینەوە: لە ئەنجامی ڕژێمی دەرەبەگایەتی و سەرمایەداری و چەوساندنەوەی چینی هەژارو بێدەسەڵات فكرەی ماركسییەت سەریهەڵداو ویستیان چینایەتی نەهێڵن وهەژارو دەوڵەمەند وەكو یەك لێبكەن ، ئەوەبوو نزیكەی سێچارەكە سەدە لە یەكێتی سۆڤیەت و ئەوروپای ڕۆژهەڵات ماركسییەكان فەرمانڕەواییان كرد بەڵام لە جیاتی ئەوەی چینایەتی نەهێڵن ڕۆحی هەوڵدان و داهێنانیان لە دڵی خەڵكیدا كوشت و دەوڵەتێكی پۆلیسییان داهێناو وڵاتەكانیان كردە زندانییەكی گەورەو سەربەستییەكانیان خەفەكردو ئازادییەكانیان كۆتكردو هەناسەیان لەخەڵكی بڕی و هەژاری و بێزاری باڵی بەسەر خەڵكیدا كێشا !. لەكاردانەوەی ئەمەدا مرۆڤایەتی جارێكی تر باوەشی گرتەوە بۆ سیستمی سەرمایەداری و لە ژێر باڵی دیموكراسی و ئازادیی ڕەهای مرۆڤ فەوزاو گەڕەلاوژێ خەریكە جارێكی تر باڵا ئەكێشێت بەسەر مرۆڤایەتیدا وهەر دوو كەس هەڵدەستن بۆ بەدەست هێنانی بژێوی حزبێك دروست دەكەن حزبایەتی و ئازادی ڕادەربڕین بوونەتە دوو وەسیلەی باش بۆ بژێوی پەیدا كردن و بەدەست هێنانی دەسكەوتی ماددی، سەروەت و سامانی وڵاتان زۆرێكی لە ڕێی هەڵبژاردن و پڕوپاگەندەكانی هەڵبژاردندا لەناو دەبرێن و میللەتان خەریكە دەبنە دوو چین : چینێكی زۆر هەژاری بێ دەرامەت و چینێكی دەوڵەمەندی بێ سنوور!.\nئەمە لە ڕووی سیاسییەوە ، لە ڕووی كۆمەڵایەتیشەوە مرۆڤایەتی دوور لە نیگاو شەریعەتی خوایی بەبەردەوامی لە نێوان دوو جەمسەری خەفەكردنی ئارەزووەكانی نەفس و بەرەڵایی ڕەهادا دێن و دەچن و ڕێگەیان نەكەوتووە لە بەرنامەیەكی مامناوەند لە نێوان ئەو دووەدا ! بەرنامەیەك نە ئارەزووەكانی نەفس بەو شێوەیە خەفە بكات و بانگەشە بۆ ژیانی زگورتێتی بكات ، وە نە بەرنامەیەك بەو شێوەیە بانگەشە بۆ بەرەڵایی سێكسی بكات.\nیا لە ڕووی ئابوورییەوە ، یان سیستمێكی ئیشتراكی وا كە هەموو هاندەرێك لە دەروونی مرۆڤەكاندا بكوژێت و لە ئەنجامدا ئابوری(ئیقتصاد) ببێتە هۆی شكستی ئەو دەوڵەتانەی كە ئیقتصاد كۆڵەكەی سیستمەكەیان بوو وەیا سەرمایەدارییەكی وا كە مامەڵە بە سوو كۆڵەكەی ئابوورییەكەیان بێت و ئەویش هەر لەبەر سوو هەرەس بێنێت . هتد .\nبەو شێوەیە دەبینی مرۆڤ هەمیشە ئەمسەرو ئەوسەری شتەكانی گرتووەو هەمووی لە ئەنجامی كاردانەوەوە دەكات و ناكەوێتە سەر ڕاستەڕێ ، لێرەوە پێویستی كردووە خوا بەرنامە دابەزێنێت و شەریعەت بنێرێت بۆ ئەوەی مرۆڤەكان سەرگەردان نەبن و هەر لە یەكەم ڕۆژەوە مەبەست بپێكێت.\nمرۆڤ لای خوا لەوە بەڕێزترە لێی گەڕێت بەو شێوەیە سەرگەردان ببێت و هەر ڕۆژەی یەكێك بە بیری خۆی پەتپەتێنی پێبكات و هەرماوەی جارێك شەریعەتێكی بەسەردا بەرپا بكرێت وهەرجارەی چەند نەوەیەك بەدبەخت بكرێن و دوایی بۆیان دەركەوێت هەڵەیان كردبوو و شتەكەیان نەپێكابوو.\nئەگەر ئەمڕۆ مرۆڤایەتی لەبەر دڵگەرمی خۆی و لە خۆ بایی بوونی بەو پێشكەوتن و دەسكەوتانەی لە بواری زانست و تەكنۆلۆژیا بەدەستی هێناوە عەیبەكان وكەموكورتییەكانی ئەم سیستمە سیاسی و كۆمەڵایەتییەی ئەمڕۆ نابینێت ماوەیەكی تر دێت سەری لە بەدبەختی و پەشیمانییەوە دەربێت و بزانێت لەم سیستمەش چ زیانێكی گەورەی كردووە.\nسیستمی ئیسلامی كە دوا شەریعەتی خوایە گونجاوترین و لەبارترین سیستمە بۆ مرۆڤایەتی لە هەموو بوارەكاندا، چ لە بواری كۆمەڵایەتی وەچ لە بواری سیاسی وەچ لەبواری ئابوری با ئەمڕۆش مرۆڤایەتی پێی نەزانێت: " ولتعلمن نبأه بعد حین" (1)، ئەمەش شتێكی چاوەڕوانكراوە چونكە ئیسلام ئاینی خوای زاناو داناو ڕەواو بەدەسەڵاتە: "ألا يعلم من خلق وهو اللطيف الخبير" الملك/ 14.\nمرۆڤایەتی لە بوارە ماددی و بەرجەستەكراوەكاندا توانیویەتی یاسای گونجاو بۆخۆی دابنێت وەكو یاساكانی هاتوچۆ كەلەبەر ئەوەی ئاكامەكانی پابەندنەبوون پێیانەوە مرۆڤەكان یەكسەر و ڕاستەوخۆ زیانیان پێدەگات یاسای گونجاویان بۆ دانراوە ، بەڵام لە بواری كۆمەڵایەتی و مەعنەویدا لەبەرئەوەی زیانەكان ڕاستەوخۆ بەرجەستە ناكرێن مرۆڤـ نەیتوانیوە تەشریعاتێكی گونجاو بۆ ئەو بوارانە دابنێت ، بۆ نموونە تێكەڵاوی پیاوو ژن و بڵاوبوونەوەی زینا لەبەر ئەوەی ئەنجامە خراپەكانی یەكسەرو ڕاستەوخۆ بەرجەستە ناكرێت و نەفس حەزی پێیانە نەتوانراوە تەشریعێكی گونجاوی بۆ دابنرێت .\nكاتێك نەخۆشییەكی درمی كوشندە لە شوێنێكدا بڵاو دەبێتەوە بەرپرسیارانی وڵاتان دەكەونە خۆیان و بۆ ڕێگری كردن لە بڵاوبوونەوەی ئەو نەخۆشییە بەڵام كاتێك بیرۆكەیەكی زیانبەخش یان ڕەوشت و ئاكارێكی زیانبەخش لە شوێنێكدا سەرهەڵدەدات بەرپرسانی وڵاتانی تر ڕێوشوێنێكی ئەوتۆ ناگرنە بەر بۆ ڕێگریكردن لەو بیرۆكانە لەبەر ئەوەی یەكەم بەگوێرەی پێویست ناتوانن هەڵیسەنگێنن ودووەم پێشبینی دەرئەنجامە خراپەكانی ناكەن.\n(1) ئەوەتا پەنا هێنانی ڕۆژئاوا بۆ سیستمی ئابوری ئیسلامی و سیستمی بانكی ئیسلامی بەڵگەیە لەسەر فەشەلی سیستمی ئابوری پشتبەستوو بە سوو!.\nپێویستی مرۆڤایەتی بە شەریعەتی خوایی 99 Kb


بەرواری بڵاوکردنەوە: ٢٠١٢/١٠/١٣\nدروست نییە قەصاب یان ئەو كەسەی قوربانییەكە سەر دەبڕێت كرێ‌ی سەر بڕینەكەی لە قوربانییەكە پێ بدرێـت\nپرسیاری ژمارە ٧١١: دروست نییە قەصاب یان ئەو كەسەی قوربانییەكە سەر دەبڕێت كرێ‌ی سەر بڕینەكەی لە قوربانییەكە پێ بدرێـت\nدروست نییە قەصاب یان ئەو كەسەی قوربانییەكە سەر دەبڕێت كرێ‌ی سەر بڕینەكەی لە قوربانییەكە پێ بدرێـت.\nعَنْ عَلِيٍّ (رضي الله عنه) قَالَ: ((أَمَرَنِي رَسُولُ اللَّهِ (صلى الله عليه وسلم) أَنْ أَقُومَ عَلَى بُدْنِهِ، وَأَنْ أَتَصَدَّقَ بِلُحُومِهَا وَجُلُودِهَا وَجِلاَلَهَا، وَأَمَرَنِي أَنْ لاَ أُعْطِيَ الْجَزَّارَ مِنْهَا شَيْئَاً، وَقَالَ: نَحْنُ نُعْطِيهِ مِنْ عِنْدِنَا)) صحيح مسلم رقم: (3241) ومسند الإمام أحمد رقم: (1338) وصحيح سنن أبي داود رقم: (1552).\nواتە: پێغەمبەری خوا (صلى الله عليه وسلم) فەرمانی پێ كردم كە هەستم سەرپەرشتی ووشترەكانی بكەم، وە گۆشت و پێست و جلەكەی كە لە سەری دانرابوو بكەم بە خێر و صەدەقە و بیبەخشم، وە فەرمانی پێ كردم كرێ‌ی قەصابەكە لە قوربانییەكە نەدەم، وە فەرمووی: ئێمە خۆمان دەیدەینێ.\nقال النووي: (ولا يجوز جعل الجلد وغيره أُجرةً للجزار، بل يتصدق به الـمضحي، أو يتخذ منه ما ينتفع بعينه …) الـمجموع: (6 /311).\nواتە: دروست نییە پێستەكە یان غەیری پێستەكە (وەك سەر و پێ و خوری) بدرێت بە قەصابەكە لە جیاتی كرێ، بەڵكو خاوەن قوربانی دەیكات بە خێر و صەدەقە، یان دەیكات بە شتێك كە خۆی سودی لێببینێت.\nوفي " الـمجموع ": (إذا أعطى المضحي شيئاً من لحم الأضحية أو جلدها [الجزار أو القصاب] فإنْ أعطاهُ لِـجزارتهِ لَمْ يَجُزْ، وإنْ أعطاهُ أُجرتهُ ثُمَّ أعطاهُ اللحمَ لكونهِ فقيراً جاز، كما يدفع إلى غيرهِ من الفقراء، والله أعلم) الـمجموع: (8 /313).\nواتە: ئەگەر خاوەن قوربانی شتێك لە گۆشتی قوربانییەكە یان پێستەكەی بدات بە قەصابەكە لە بەر ئەوەی حەیوانەكەی بۆ سەر بڕیوە ئەوا دروست نییە، وە ئەگەر كرێكەی پێ‌دا و ئەنجا بەشێك گۆشتی پێ‌دا لە بەر ئەوەی فەقیر و هەژار و دەست كورتە ئەوا دروستە وەك چۆن گـۆشت دەدات بە جگە لە ئەویش لە فەقیر و هەژارەكان، وە خواش زاناترە.


سەعید ڕووستایی - ویکیپیدیا، ئینسایکڵۆپیدیای ئازاد\nسەعید ڕووستایی (لەدایکبووی ١٤ی تەمووزی ١٩٨٩)، دەرھێنەر و سیناریۆنووسی ئێرانییە. ڕووستایی ھەڵگری بڕوانامەی بەکالۆریۆسە لە فیلم و تەلەڤیزیۆن لە دەرھێناندا. ڕووستایی بە ھۆی دروستکردنی یەکەمین بەرھەمی سینەمایی خۆی بە ناوی ھەتاھەتا و یەک ڕۆژ لە ئێران ناوی دەرکرد و چەندین خەڵاتی سینەمایی وەگرت. ڕووستایی توانی لەگەڵ یەکەم فیلمیدا سەرجەم خەڵاتە ناوخۆییەکان بۆ باشترین دەرھێنان و سیناریۆ وەرگرێت.\nکارەکانی بەشێوەیەکی سەرەکی لەبارەی ناڕەوایی کۆمەڵگایە، و ژیانی ئافرەتان لە کۆمەڵگای ئێران.\nھەتاھاتا و یەک ڕۆژ "Eternity + 1 Day" (٢٠١٥)\nمەتری شەش و نیو "6.5 per Meter" (٢٠١٩)\nسیو چوارەمین فیستیڤاڵی فەجر خەڵاتی باشترین دەرھێنان ھەتاھەتا و یەک ڕۆژ براوە\nسیو چوارەمین فیستیڤاڵی فەجر خەڵاتی باشترین سیناریۆ ھەتاھەتا و یەک ڕۆژ براوە\nسیو چوارەمین فیستیڤاڵی فەجر خەڵاتی باشترین دەرھێنان لە پەخشی نیگای نوێ ھەتاھەتا و یەک ڕۆژ براوە\nشانزەھەمین فیستیڤاڵی حافز خەڵاتی حافز بۆ باشترین سیناریۆ ھەتاھەتا و یەک ڕۆژ براوە\nھەژدەھەمین فیستیڤاڵی ماڵی سینەما خەڵاتی باشترین دەرھێنان ھەتاھەتا و یەک ڕۆژ براوە\nھەژدەھەمین فیستیڤاڵی ماڵی سینەما خەڵاتی باشترین سیناریۆ ھەتاھەتا و یەک ڕۆژ براوە\nدەھەمین فیستیڤاڵی ڕەخنەگران و نوسەران خەڵاتی باشترین دەرھێنان ھەتاھەتا و یەک ڕۆژ براوە\nدەھەمین فیستیڤاڵی ڕەخنەگران و نوسەران خەڵاتی باشترین سیناریۆ ھەتاھەتا و یەک ڕۆژ براوە\nفیتستیڤاڵی فیلمە ئێرانیەکان لە ئوسترالیا خەڵاتی باشترین فیلم ھەتاھەتا و یەک ڕۆژ براوە\nفیستیڤاڵی ئوسترالیا خەڵاتی باشترین فیلم ھەتاھەتا و یەک ڕۆژ براوە\n^ tnews.ir. "بیوگرافی کامل سعید روستایی (کارگردان ابد و یک روز) +عکس ھای جدید ایشان". جستجوگر اخبار تی نیوز tnews.ir (بە فارسی). Archived from the original on ٢٨ی تەممووزی ٢٠١٨. Retrieved 2017-09-28. Check date values in: |archive-date= (help) Archived ٢٨ی تەممووزی ٢٠١٨, لە وەیبەک مەشین.\n^ "Geneva International Film Festival Tous Ecrans | 3–11 November 2017". Festival tous écrans | Geneva international film festival. Archived from the original on ١٢ی ئابی ٢٠١٨. Retrieved 2017-09-28. Check date values in: |archive-date= (help) Archived ١٢ی ئابی ٢٠١٨, لە وەیبەک مەشین.\n^ "Life+1 Day Receives Best Film Award At Geneva Festival". Kodoom.com. Archived from the original on ٣ی ئەیلوولی ٢٠١٩. Retrieved 2017-09-28. Check date values in: |archive-date= (help)\nوەرگیراو لە «https://ckb.wikipedia.org/w/index.php?title=سەعید_ڕووستایی&oldid=843092»


گه‌ڕانه دواوه‌ی ئه‌مریكا له‌سه‌ر ئاستی جیهانی و بێبه‌هابوونی سۆفت پاوه‌ری ئه‌مریكی، بووه سۆنگه‌ی به‌هێزبوونه‌وه‌ی روسیاو ستراتیژیه‌ته‌كه‌ی، كه ئه‌مه له سوریا به روونی به‌رچاو ده‌كه‌وێت!. ئه‌وه‌ی له سوریا رووده‌دات به‌هێزكردنه‌وه‌ی رژێمی سوریاو بونیاتنانه‌وه‌ی ده‌وڵه‌تی سوریایه، به واتایه‌كی تر ده‌ركردنی ئه‌مریكایه له‌و ناوچه‌یه، ئه‌گه‌رچی له رووكه‌شدا جۆره گرژیه‌ك له‌نێوان سوریاو توركیادا هه‌یه، به‌ڵام ئه‌مه زیاتر بۆ فریودانی رای گشتی توركیایه، ئه‌گینا له‌بنه‌ڕه‌تدا ئه‌وه‌ی له‌كاتی ئێستا له سوریا، واته له ئه‌دلب و ده‌وروبه‌ری حه‌له‌ب ده‌گوزه‌رێت، رێكه‌وتنێكه له‌نێوان توركیاو روسیاو ئێران و رژێمی سوریا.\nئه‌و كشانه دواوه‌ی هێزه‌كانی سه‌ربه‌توركیا ئه‌مڕۆ له‌ناوچه‌ی حه‌له‌ب، واتای ئه‌وه‌یه ئه‌و چه‌ند هه‌زار سه‌ربازیه‌ی توركیا له‌م رۆژانه بۆ ئه‌و شه‌ڕه‌ی برد، له بنه‌ڕه‌تدا بۆ شه‌ڕێكی تره، ئه‌ویش لێدانی رۆژئاوای كوردستانه. پێده‌چێت توركیاو سوریا له‌سه‌رئه‌وه رێككه‌وتبن، كه توركیا ئه‌و ناوچانه بۆ هێزه‌كانی سوریا چۆل بكات و دواتر به‌یه‌كه‌وه په‌لاماری رۆژئاوا بده‌ن، ئه‌و لێدوانه‌ی چه‌ند رۆژێك له‌مه‌وبه‌ر جێگری وه‌زیری ده‌ره‌وه‌ی سوریا دای، ده‌رباره‌ی ئه‌وه‌ی هیچ حاله‌تێكی دیفاكتۆ له باكووری رۆژهه‌ڵاتی سوریا قبووڵ ناكه‌ن و دانی پیانانێن، جۆره ئاماژه‌یه‌ك بێت بۆ ئه‌و رێككه‌وتنه، ئه‌مه‌ش ئه‌وه روونده‌كاته‌وه،\nكه ئێمه له چاوه‌ڕوانی شه‌ڕێكی مه‌ترسیدارین له رۆژئاوای كوردستان له‌نێوان رژێمی سوریاو به پاڵپشتی توركیاو ئێران و روسیا دژی رۆژئاوای كوردستان، ده‌یانه‌وێت شكستی توركیا له سوریا به تێكشكاندنی كوردو نه‌هێشتنی ئه‌زموونی رۆژئاوا په‌رده‌پۆش بكه‌ن. له راستیدا ئه‌مه مه‌ترسی به ته‌نیا بۆسه‌ر رۆژئاوای كوردستان نیه، به‌ڵكو هه‌ڕه‌شه‌یه بۆسه‌ر هه‌موو پارچه‌كانی كوردستان، به تایبه‌تی بۆ باشوور، له‌كاتێكدا، كه حكومه‌تی نوێ پێكده‌هێنرێت و هه‌موو ئاماژه‌كان بۆ ئه‌وه ده‌چن، كه ئه‌و حكومه‌ته له‌ژێر كاریگه‌ری ئه‌و رێككه‌وتنه هه‌رێمیه دروست ده‌كرێت.


ڕاوێژكارێکی ئابوریی سەرۆكوەزيرانى عێڕاق دەڵێت، لە ڕێوشوێنەكانى دەستكاریكردنى موچە هيچ كەسى لێ بەدەر ناكرێت و جياكارى تێدا نییە.\nمەزهەر محەمەد ساڵح بە ئاژانسى هەواڵى عێراقيیەی وتوە، ئەگەر ڕەزامەندى درا لەسەر جێبەجێكردنى كەمكردنەوەى موچە ئەوا كەسى لێ بەدەر ناكرێت تەنها دوو حاڵەت نەبێت، يەكەميان دەستنەبردنە بۆ موچەى بنەڕەتى فەرمانبەران، هەروەها پاراستنى كەمترين موچەى ئەوانەى 500 هەزار دينار و بەرەو خواوەرەوە وەردەگرن.\nباسى لەوەشكردوە، لەكاتى دەستكاریكردنى موچە بەپێى بڕگەى دەرماڵەكان دەبێت بەتايبەتى ئەوانەى دەرماڵەيان زۆر بەرزە و دواتر دێتە خوارەوە بۆ ئەوانى تريش و هەر كەسێك موچە لە دەوڵەت وەرگرێت دەيگرێتەوە.\nڕاوێژكارى ئابوریی سەرۆكوەزيران دەشڵێت، گۆڕانكاريەكە بەڕێژەيەكى گونجاو دەكرێت و سەقفێكيش بۆ زۆرترين موچە بەپێى پلەى وەزيرى دادەنرێت و موچەكان لەو سەقفە تێناپەڕن داهاتى حكومەت هەرچەندە ببێت.\nپێشتريش عەلى عەبدولئەمیر عەلاوى، وەزیرى دارایی عێراق وردەکاریی کەمکردنەوەى موچەى چەند چینێکى فەرمانبەرانى ئاشکرا کردبوو کە بەشێوازى کەمکردنەوە یاخود پاشەکەوت دەبێت و وتبوى، کەمکردنەوەى موچە، پلە باڵاکان دەگرێتەوە، کە نیوەى بودجە بۆ موچەکانیان دەڕوات و فەرمانبەران و خانەنشینان ئەوانەى پلە نزمن و موچەکەیان 500 هەزاردینارە ناگرێتەوە.\nڕونيشيكردەوە، ئەوانەى بەهەدەردان تێیاندا هەیە لە دابینکردنى دەرماڵەى پلە باڵاکان کەمکردنەوەکە دەیانگرێتەوە و چینێکى نزیک لە پلەى پێنجەمى وەزیفى هەوڵ دەدرێت زیانیان بەرنەکەویت بەڕادەى کەمتر یاخود پاشەکەوتیان بۆ دەکرێت ئەوەش دەخرێتە سەر بیمەى تەندروستى و نیشتەجێکردن .


سياسه‌ت و ستراتيژى دوێنێ و ئه‌مڕۆى توركيا |\nHome بیروڕا سياسه‌ت و ستراتيژى دوێنێ و ئه‌مڕۆى توركيا\nپاش جه‌نگى دووه‌مى جيهانى، كه ده‌وڵه‌تى عوسمانى به پياوه نه‌خۆشه‌كه ناو ده‌برا، به هۆى لاوازبوونى دواى به‌ستنى ڕێكه‌وتننامه‌ى لۆزان؛ دواتر له‌سه‌ر ده‌ستى ئه‌تاتوورك دووباره تووانى وه‌ك ده‌وڵه‌تێك بمێنێته‌وه و ته‌به‌ناى كيانێكى عه‌لمانیی شۆڤێنیی تووركى بكات. ئه‌تاتوورك ڕازى بوو به مه‌رجه‌كانى هاوپه‌يمانان له‌سه‌ر سنوورداركردنى ده‌سه‌ڵات و پاوانخوازیى سه‌رده‌مى عوسمانيیه‌كان. به‌ڵام توركيا دواتر وه‌ك كاره‌كته‌رێكى كارا هاته‌وه گۆڕه‌پانه‌كه. به‌تايبه‌تى له سه‌رده‌مى هه‌ردوو سه‌رۆكان (عيسمه‌ت ئينينۆ 1938ـ 1950). دواتريش تۆرگۆت ئۆزال كه له ماوه‌ى (1989 ــ 1993) سه‌رۆككۆمار بوون. دواجار به شێوه‌يه‌كى به‌رچاوتر و دواى هاتنى حزبى داد و گه‌شه‌پێدان بۆ سه‌ر جڵه‌وى ده‌سه‌ڵات، ئه‌م خواسته زه‌قتر بووەوه. له‌م سۆنگه‌يه‌وه ده‌توانين به شێوه‌يه‌كى به‌رچاو ئه‌و گۆڕانكاريیانه به‌دى بكه‌ين كه له هه‌مبه‌ر سياسه‌ته‌كانى ده‌ره‌وه‌ى توركيا له سه‌رده‌مى حزبى داد و گه‌شه‌پێداندا په‌يڕه‌و ده‌كرێن و كراونه‌ته كرۆكى سياسه‌تكردنيان له‌گه‌ڵ وڵاتانى ئيقليمى و نێوده‌وڵه‌تيش به شێوه‌يه‌كى گشتى، كه خۆى له دوو فاكته‌رى سه‌ره‌كى ده‌بينێته‌وه.\nئه‌و دوو فاكته‌ره بوونه داينه‌مۆى ئه‌و سياسه‌تانه‌ى له ده‌يه‌ى يه‌كه‌مى سه‌ده‌ى بيستويه‌ك و له ده‌يه‌ى دووه‌مدا له گوتار و سياسه‌ت و مه‌رامه‌كانى ده‌وڵه‌تى توركيادا به‌دياركه‌وتن.\nفاكته‌رى يه‌كه‌م: بريتى بوو له ڕوئياى (عوسمانيیه‌تى نوێ)، كه به ته‌واوى زاڵ بوو به‌سه‌ر هزر و بيرى دروستكه‌رانى بڕيار له بوارى سياسه‌تى ده‌ره‌وه‌ى توركيا له سه‌رده‌مى حزبى داد و گه‌شه‌پێدان. ئه‌و حزبه ڕۆژهه‌ڵاتى ناوه‌ڕاست وه‌ك (قووڵايى ستراتيژى) سه‌ير ده‌كات. وه‌ك چۆن وه‌زيرى ده‌ره‌وه‌ى پێشووترى توركيا (ئه‌حمه‌د داود ئۆغڵوو) له كتێبه‌كه‌يدا، كه هه‌مان ناونيشانیشى هه‌يه ده‌ری خستووه و به ڕوونى باسى لێوه ده‌كات.\nفاكته‌رى دووه‌م، فره‌بوونى شووناس له توركيا، كه به هه‌ڕه‌شه‌يه‌كى بوونيادى بۆ يه‌كه‌ى جوگرافيايى سياسه‌ت داده‌نرێت بۆ توركيا، به پێى ڕێسا و بنه‌ماكانى كه‌ماليیه‌ت، كه دامه‌زرێنه‌رى كۆمارى توركيايه. هه‌رچه‌نده ئه‌م فاكته‌ره له‌گه‌ڵ خواستى داد و گه‌شه‌پێدان يه‌ك ناگرنه‌وه. هه‌ر ئه‌مه‌ش بوو واي كرد سياسه‌توانانى ئێستاى توركيا پارسه‌نگێك له‌نێوان ئه‌و دوو خواسته و غه‌ريزه كپكراوه‌كانى كه‌ماليیه‌ت و نێوان عوسمانيیه‌تى نوێ دابنێن.\nتوركياى ئێستا، كه له 1923دا دامه‌زراوه، ميراتگرى ئيمپڕاتۆريیه‌تى عوسمانييه؛ له‌سه‌ر داروپه‌ردووى ئه‌و ئيمپڕاتۆريیه‌ته، پاش جه‌نگی جيهانیی یه‌كه‌م، ڕاست بووەته‌وه. شوێن و پێگه‌ى ستراتيژيى توركيا كه كه‌وتووه‌ته سه‌ر سێ ده‌ريا (ڕه‌ش و ئيجه و سپى)، وه‌ك وڵاتێكى ئۆراسيايیى ده‌مڕاستى وڵاتانى توركنه‌ژاد (پان-تووركيزم)، ڕۆڵێكى گه‌وره‌ى له ناوچه‌كه و له ململانێ نێوده‌وڵه‌تييه‌كاندا، به كێشه و هه‌راى ناو سوريایشه‌وه هه‌يه (به‌م دواييه‌ش له ليبيا)، هه‌روه‌ها يه‌كێكه له گرووپى 20 و هه‌رگيز به‌راوردى هێزى ئه‌و ده‌وڵه‌ته و كورد ناكرێ له ڕووى هێز و ئابوورى و حساببۆكردن له نێوه‌نده‌كانى نێوده‌وڵه‌تيدا كورد كه تا ئێستاش دابه‌ش كراوه به‌سه‌ر وڵاتانى درواسێى يه‌ك، نه‌يتوانيوه له‌ژێر هه‌يمه‌نه‌ى ده‌وڵه‌تى ناوه‌ندى بێته ده‌ره‌وه. جگه له‌وه‌ش به‌رده‌وام خولياى عوسمانليزم له هه‌ست و نه‌ستى تووركانيشدا زيندووه و به‌تايبه‌تى دواى هاتنه‌سه‌ركارى ئاكه‌په له 2002دا، به شێوه‌يه‌كى به‌گوڕتريش سه‌رى هه‌ڵداوه‌ته‌وه. توركيا تا ئێستاش له‌بيرى ئه‌وه ده‌رناچن كه ئه‌وان له سه‌رده‌مێكدا ناوچه‌يه‌كى به‌رفراوانيان له هه‌ر سێ كيشوه‌ردا (ئاسيا، ئه‌فەريقا، ئه‌ورووپا) له‌به‌ر ده‌ستدا بووه. هه‌ر خۆيان مامه‌ڵه‌يان به سه‌رچاوه و كه‌رەسته و ته‌نانه‌ت حوكمداریى ئه‌و پانتايیانه كردووه. به‌ڵام دواجار له ئاكامى جه‌نگی جیهانیی یه‌كه‌مدا، وڵاتانى عه‌ره‌بى ژێر ده‌سه‌ڵاتى عوسمانى و به‌شێكى كوردستانيان له بنده‌ست ده‌رهێندرا و خرانه ژێر ده‌سه‌ڵاتى به‌ريتانيا و فه‌ڕه‌نساوه؛ له‌وه‌شدا ناسيۆناليزمى توورك ئه‌و شكسته‌ى عوسمانلييان به شكستى خۆيان ده‌زانى و له ده‌رفه‌تێكدا ده‌گه‌ڕێن بۆ قه‌ره‌بوو‌كردنه‌وه‌ى ئه‌و شكسته، ئه‌مه جگه له مه‌سه‌له‌ى سه‌رچاوه و كه‌رەسته به به‌هاكانى له‌م ناوچا‌نه‌دا هه‌ن. هه‌موو كاتێكيش بۆ به‌هانه‌يه‌ك ده‌گه‌ڕێ تا قاچ بخاته‌وه سه‌ر ئه‌و خاكه و چيتر لێى ده‌رنه‌چێته‌وه. بۆيه به‌رده‌وام به‌ره‌نگاربوونه‌وه‌ى په‌يه‌ده/يه‌په‌گه كه به درێژكراوه‌ى په‌كه‌كه‌یان ده‌زانێ، به ده‌رفه‌ت ده‌زانێ تا په‌ل بهاوێژێ و سنوورى ده‌سه‌ڵاته‌كانى فراوانتر بكات. ئه‌مه جگه له‌وه‌ى خواستى سه‌ركردايه‌تيكردنى جيهانى ئيسلامه‌تيشى له نيیه‌تدايه.\nئه‌مه‌ش ئه‌و ڕاستيه ده‌سه‌لمێنێ كه ده‌وڵه‌تى توركيا له جه‌وهه‌ردا هيچ گۆڕانكاريیه‌كى به‌سه‌ردا نه‌هاتووه له مێژوودا. هه‌ر له ئه‌تاتووركه‌وه تا ئه‌ردۆگان، هه‌موويان يه‌ك ئاڕاسته و يه‌ك ڕوانين و يه‌ك سياسه‌ت و ستراتيژيان هه‌يه.\nتوندوتیژیی سێكسی زیادی كردووه\nلەیلا مالک: کچانیش وەک کوڕان دەبێت ئازادی تەواوەتیان هەبێت\nباکوور زمانی کوردی لە گوندەوە دەهێنێتەوە شار\n״مەسیح״ لە سەردەمی كاندیدەكاندا


فۆڕمی تۆمارکردنی بابەت | پێش ڕووداوەکانی 16ی ئۆکتۆبەری ساڵی ڕابردوو، هەشت خوێندنگای ناوەندی و دواناوەندی لەگەڵ 38 خوێندنگای سەرەتایی کوردی لە خورماتوو هەبووە\nبەپێی ئامارێکی ڕۆژنیوز، پێش ڕووداوەکانی 16ی ئۆکتۆبەری ساڵی ڕابردوو، هەشت خوێندنگای ناوەندی و دواناوەندی لەگەڵ 38 خوێندنگای سەرەتایی کوردی لە #خورماتوو# هەبووە، کە 23 هەزار خوێندکاری سەرەتایی و چوار هەزار و 600 خوێندکاری ناوەندی و ئامادەیی تیایاندا خوێندوویانە. لە یەکێک لە خوێندنگاکانی گەڕەکی کۆماریی خورماتوو، کە گەڕەکێکی کوردنشینە بەناوی شەفەق-ی سەرەتایی و هەردوو خوێندنی کوردی و عەرەبی تێدایە، لەکاتی دەستپێکردنی ناونووسین ساڵی نوێی خوێندنەوە تاوەکو ئێستا 105 خوێندکار ناوی خۆیان تۆمارکردووە و سەرجەمیشیان بەنەتەوە کوردن، بەڵام لەو ژمارەیە تەنها 14 خوێندکاریان ناوی خۆیان بۆ خوێندنی کوردیی تۆمارکردووە، ئەوانی تر هەمووی خراونەتە بەر خوێندنی عەرەبیی، ئەمەش بەوتەی بەڕێوبەری خوێندنگاکە. محێدین هادی، بەڕێوبەری خوێندنگەی شەفەق، وتیشی: ساڵی ڕابردوو لەم کاتەدا 60 خوێندکاری پۆلی یەکمان هەبوو لە خوێندنی کوردی، بەڵام ئێستا دوو هەفتەیە ناودەنووسین تەنها 14 خوێندکاری کوردیی هەیە، ئەمەش بۆ خۆی مەترسییەکی گەورەیە لەسەر خوێندنی کوردی لەم شارۆچکەیە. هۆکاری ئەمەش بەلای فەریدون قادر-ی سەرپەرشتیاری کارگێڕیی له پەروەردەی خوێندنی کوردیی شارۆچکەی خورماتووەوە بۆ چەند هۆکارێک دەگێڕێتەوە، کە بریتین لە متمانە نەکردنی هاوڵاتیانی خورماتوو بە حکومەتی هەرێمی کوردستان بۆ ئاوڕدانەوە لەو شارۆچکەیە، هەروەها وەرگرتنی کەمتریین دەرچووی پۆلی شەشی ئامادەیی لە زانکۆ و پەیمانگاکانی هەرێمی کوردستان، لەگەڵ ئەوانەشدا کەمیی مامۆستای کوردیی لە شارۆچکەکە. #15-09-2018#


قسه‌یه‌كى جیاواز له باره‌ى كشانه‌وه‌ى پارتى – Standard Kurd\nقسه‌یه‌كى جیاواز له باره‌ى كشانه‌وه‌ى پارتى\nلەلایەن ستاندار Posted on كانونی دووه‌م 15, 2018 3864 جار بینراوە 0 سەرنج\nكاریگه‌رییه‌كانى كشانه‌وه‌ى پارتى له هه‌ڵبژاردنه‌كانى ئه‌نجومه‌نى نوێنه‌رانى عێراق، له ناوچه‌كانى كه‌ركوك و موسڵ و ناوچه دابڕاوه‌كان به‌م شێوه‌یه‌ى خواره‌وه‌یه :\n* له هه‌ڵبژاردنى ئه‌نجومه‌نى نوێنه‌رانى عێراق ساڵى 2014 له پارێزگاى كه‌ركوك، پارتى دیموكراتى كوردستان له باشترین حاڵه‌تیدا له‌ڕووى سیاسى و سه‌ربازى و ئابوورى له‌و پارێزگایه ( به ته‌زویره‌وه )، خاوه‌نى ته‌نها له 11% ده‌نگه‌كانى ئه‌و شاره‌بووه؛ واته له كۆى (570795 ) ده‌نگده‌رى ته‌واوى پارێزگاكه، ته‌نها (63064) ده‌نگى هێناوه، كه ده‌كاته 2 كورسى له كۆى 12 كورسى ئه‌و پارێزگایه له په‌رله‌مانى عێراق.\nبه‌پێى پێشبینییه‌كان، به‌هۆى خراپى بارودۆخى پارتى له‌كه‌ركووك له هه‌موو ڕووه‌كان، تواناى ئه‌نجامنه‌دانى ته‌زویرو، ئاواره‌بوونى ژماره‌یه‌كى زۆر له ده‌نگده‌رى پارتى و، به‌رزبوونه‌وه‌ى ڕێژه‌ى ده‌نگه‌كان بۆ هه‌ر كورسییه‌ك له هه‌ڵبژاردنى ئه‌مجاره‌دا، له هه‌ڵبژاردنى داهاتوودا له باشترین حاڵه‌تدا، پارتى ده‌یتوانى یه‌ك كورسى به‌ده‌ستبهێنت.\n* له هه‌ڵبژاردنى ئه‌نجومه‌نى نوێنه‌رانى عێراق ساڵى 2014 له پارێزگاى موسڵ، پارتى دیموكراتى كوردستان له باشترین حاڵه‌تیدا له‌ڕووى سیاسى و سه‌ربازى و ئابوورى له پارێزگایه ( به ته‌زویره‌وه )، خاوه‌نى ته‌نها له 18.8% ده‌نگه‌كانى ئه‌و شاره‌بووه؛ واته له كۆى (987000 ) ده‌نگده‌رى ته‌واوى پارێزگاكه، ته‌نها (185804) ده‌نگى هێناوه، كه ده‌كاته 6 كورسى له كۆى 31 كورسى ئه‌و پارێزگایه له په‌رله‌مانى عێراق.\nبه‌پێى پێشبینییه‌كان، به‌هۆى خراپى بارودۆخى پارتى له موسڵ له هه‌موو ڕووه‌كان، تواناى ئه‌نجامنه‌دانى ته‌زویرو، ئاواره‌بوونى ژماره‌یه‌كى زۆر له ده‌نگده‌رى پارتى و، به‌رزبوونه‌وه‌ى ڕێژه‌ى ده‌نگه‌كان بۆ هه‌ر كورسییه‌ك، ئاواره‌بوونى ژماره‌یه‌كى زۆر له پێكهاته‌كانى ده‌شتى نه‌ینه‌وا بۆ ده‌ره‌وه‌ى وڵات و، وێرانبوونى ئه‌و ناوچانه، له هه‌ڵبژاردنى داهاتوودا له باشترین حاڵه‌تدا پارتى ده‌یتوانى 4 كورسى به‌ده‌ستبهێنێت.\nكورد له پارێزگاى دیاله له باشترین حاڵه‌تدا، خاوه‌نى ( 61807) ده‌نگده‌ربووه، واته دوو كورسى له كۆى 14 كورسى، هه‌ردوو كورسیه‌كه‌ش پشكى یه‌كێتى نیشتیمانى كوردستان بووه‌و پارتى هیچ كورسیه‌كى نه‌بووه، به‌هه‌مان شێوه له پارێزگاى سه‌لاحه‌دینیش كورد خاوه‌نى (26901) ده‌نگده‌ربووه، واته یه‌ك كورسى له كۆی 12 كورسى، كورسیه‌كه‌ش پشكى یه‌كێتى نیشتیمانى كوردستانه.\nپارتى دیموكراتى كوردستان، له باشترین حاڵه‌تدا له‌م ناوچانه ته‌نها 5 كورسى په‌رله‌مانى له‌ده‌ستده‌دات، له‌كاتێكدا كۆی كورسییه‌كانى ئه‌وحزبه له ئه‌نجومه‌نى نوێنه‌رانى عێراق له ئێستادا 19 كورسیه، بۆیه بڕیاره‌كه‌ى پارتى به كشانه‌وه‌یان له‌وناوچانه بڕیارێكى قوڕس و گه‌وره‌یه، به‌ڵام ئه‌گه‌ر له ڕووى ژماره‌و داتاوه سه‌یرى بكه‌ین ژماره‌یه‌كى بچووكه.\nسه‌ربارى بارودۆخى خراپى كورد له‌و ناوچانه بۆ هه‌ڵبژاردنى داهاتووى ئه‌نجومه‌نى نوێنه‌رانى عێراق، كه ده‌بێته هۆى كه‌مبوونه‌وه‌ى ده‌نگى كورد له‌و ناوچانه، به‌ڵام دواجار ده‌كرێ به‌شێك له‌و ده‌نگانه بۆ لیسته كوردییه‌كانى ترى ئه‌و ناوچانه‌بچێت، به تایبه‌تیش لیستى هاوپه‌یمانى گۆڕان و كۆمه‌ڵ وهاوپه‌یمانى بۆ دادپه‌روه‌رى و دیموكراسى و پاشان لیستى یه‌كێتى نیشتیمانى كوردستان. به‌مه‌ش كاریگه‌ریه خراپه‌كانى ئه‌و كشانه‌وه‌یه كه‌مده‌كاته‌وه، به‌مه‌رجێ پارتى ڕێگر نه‌بێت له چوونه سه‌ر سندوقه‌كانى ده‌نگدانى هاووڵاتیانى خۆى له‌م ناوچانه.\nبڵاوکراوەی پێشووخوێندنەوەکان بۆ بڕیاری بایکۆتەی ھەڵبژاردنەکانی عێراق لە ناوچە دابڕێندراوەکان لە لایەن پارتی\nبڵاوکراوەی نوێتریەکیەتیەکانی سەرێ و خوارێ یان باڵباڵێن


چەند راسپاردە بۆ رێگری کردن لە دڵەکزە\n23/11/2021 04:23 PM\nدڵەکزە هەستێکی یەکجار ناخۆشە و بەداخەوە زۆر کەس ئەم کێشەیەیان هەیە کە ئەگەر هۆکاری ئەم دڵەکزە و ئازارە بزانن لەوانەیە باشتر بتوانن رێگری لەم کێشەیە بکەن. لەدرێژەدا چەندین رێگەچارە بۆ رێگری کردن لە دڵەکزە دەخەینە روو.\nزۆرخۆری: ژەمە خۆراکە قورسەکان، سکتان زل دەکات و زەخت دەخاتە سەر ئەندامەکانی ناوەوی جەستە و ئەم بابەتە دەتوانێ هۆکار بێت بۆ دڵەکزە.\nبەپەلە و خێرا نان دەخۆن: ئەو کاتانەی بەخێرایی نان دەخۆین، سیستمی هەرس ناتوانێ بەباشی ئەرکەکانی خۆت ئەنجام بدات و ئەمەش دڵەکزەی لێدەکەوێتەوە. کەوابوو هەوڵ بدەن واز لەم پەلە و خێراییە بهێنن و پاش هەر تیکەیەک کەوچکەکەتان دانێن و بە باشی خۆراکەکە بجاون.\nلە رێستۆرانت هەر چەشنە خۆراکێک مەخۆن: سەەرەتا هەوڵ بدەن کەمتر سەردانی رێستۆرانت بکەن و لەماڵەوە نان بخۆن. گۆشتی سپی، گۆشتی قەل، کەباب و پەتاتەی کوڵاو و شتی لەم چەشنە بەشێکن لەو خۆراکانەی بۆتان هەیە لە دەرەوەی ماڵ بیخۆن.\nلەدوای نانخواردن بەپەلە مەخەون: راکشان بە سکی پڕ لە خۆراکەوە زەختێکی یەکجار زۆر دەخاتە سەر ئەندامەکانی کۆئەندامی هەرس و ئەمەش ئەگەری ریفلاکسی گەدە (حاڵەتێک کە لەودا خۆراکەکان دووبارە دەگەڕێنەوە ناو بۆری خۆراک) بەرز دەکاتەوە.\nجلی زۆر تەنگ مەپۆشن: جلی زۆر تەنگ زەخت دەخاتە سەر سک و ئەو خۆراکانەی لەناو گەدەدایە و ئەمەش راستەوخۆ دڵەکزە و ریفلاکسی گەدەی لێدەکەوێتەوە.


فرۆشگای خوێندنگەكان دەخرێتە ژێر چاودێریەوە\nقائیمقامیەتی قەزای مەڵبەندی سلێمانی ڕایدەگەیەنێت لەپێناو پاراستنی تەندروستی خوێندكاران، لیژنە هاوبەشەكان بەبەردەوامی سەردانی ناوەندەكانی خوێندن دەكەن و چاودێری فرۆشگاكان دەكەن.\nقائیمقامیەتی قەزای مەڵبەندی سلێمانی لە ڕاگەیەنراوێكدا كە وێنەیەكی دەست كوردیو كەوتووە ڕایگەیاند: قائیمقامی سلێمانی لیژنە هاوبەشەكانی قائیمقامیەتی راسپاردووە رۆژانە سەردانی فرۆشگای ناوەندەكانی خوێندن بكەن و پشكنین بۆ ئەو خواردن و خواردنەوانەی بە خوێندكاران دەفرۆشرێت ئەنجام بدەن ئەمەش لەپێناو پاراستنی تەندروستی خوێندكاران.\nوتیشی: جێبەجێ كردنی مەرجەكانی تەندروستی یەكێكە لە بنەمانی كاركردن لە فرۆشگای قوتابخانەكاندا بۆیە پێویستە خاوەنەكانیان پابەندبن بەمەرجەكانی كاركردن بەپێچەوانەوە سزای شوێنەكە دەدرێت\nئه‌م بابه‌ته 334 جار خوێنراوه‌ته‌وه


کوردیپێدیا - قایمقامی هەڵەبجە: 30 تا 40 گەنجی سنوری هەڵەبجە چونەتە سوریا\n📊 قایمقامی هەڵەبجە: 30 تا 40 گەنجی سنوری هەڵەبجە چونەتە سوریا | پۆل: ئامار و راپرسی | زمانی بابەت: 🏳 کوردیی ناوەڕاست\nقایمقامی هەڵەبجە: 30 تا 40 گەنجی سنوری هەڵەبجە چونەتە سوریا\nقایمقامی هەڵەبجە رایدەگەیەنێت، ژمارەی ئه و گەنجانەی لەسنوری ناوچەکەیان بەناوی "جیهادکردن" بۆ سوریا رۆیشتون لەنێوان 30 بۆ 40 گەنجن و لەنێویشیاندا ژمارەیەکیان گەڕاونەتەوە.\nیاسین محەمەد، ئاوێنەنیوز: لەسەروبەندی ئاڵۆزبونی بارودۆخی سوریا، چەندین گروپی جیهادی له و وڵاتەدا خۆیان راگەیاندوە، لەهەرێمی کوردستانیش ژمارەیەک گەنج پەیوەندیان به و گروپانەوە کردوه و تائێستاش چەند گەنجێکی کورد لەبەرەکانی جەنگدا کوژراون.\nقایمقامی قەزای هەڵەبجە، گۆران ئەدهەم، ئەمڕۆ سێشەممە بەئاوێنەنیوزی راگەیاند، ئه و کەسانە بەناوی گەشتیارەوە دەچنە تورکیا و لەوێشەوە رودەکەنە سوریا. وتیشی، لەونێو ئه و گەنجانەی تائێستا لەسنوری قەزای هەڵەبجە چونەتە سوریا 14 یان گەراونەتەوە و حەوتیشیان کوژراون.\nپێشتر هەفتەنامەی ئاوێنە لەسەر زاری سەرچاوەیەکەوە بڵاویکردەوە، لەماوەکانی رابردودا دو گەنج لەقەزای سۆران و سێ گەنجی قەزای چۆمان لەگەڵ خێزانەکانیان بەمەبەستی جەنگ لەپێناو خودا (جیهاد)، خۆیان گەیاندوەتە سوریا.\nسەبارەت بەوەی کێ هانی گەنجان دەدات، گۆران ئەدهەم، وتی، تائێستا هیچ لایەن و کەسێکی دیاریکراو نیە کە هاندەری ئەوان بێت بۆ ئه و کارە.\nبەشێک له و گروپانەی کە لەسوریا دروستبون، جگە لەشەڕکردنیان لەگەڵ رژێمەکەی ئەسەد، زۆربەی کاتیش لەگەڵ یەکینەکانی پاراستنی گەل (YPG) کە باڵی سەربازی پەیەدەی نزیک لەپەکەکەیە، روبەرو دەبنەوە، به و هۆیەوەش ژمارەیەکی زۆری چەکدار لەنێوان هەردولا کوژراون.\nلە 2ی ئەم مانگە ئاسایشی سلێمانی لەرونکردنەوەیەکدا ئاشکرایکرد، بەپێی زانیارییەکان (63) گەنج رۆشتونەتە ناو هێزە ئیسلامییە توندڕەوەکان لەسوریا و له و ژمارەیەش تائێستا 16 کەس بەتۆمەتی "تیرۆر" دەستگیرکراون و روبەڕوی دادگا کراونەتەوە.\n1. 👁 10-12-2013\n📅 رۆژی دەرچوون: 10-12-2013\n➕ ئەم بابەتە لەلایەن: (هاوڕێ باخەوان)ەوە لە: Dec 10 2013 2:02PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Sep 28 2016 12:30AM باشترکراوە


په‌يامى جێگرى سه‌رۆكى پارتى ديموكراتى كوردستان له يادى دامه‌زراندنى يه‌كێتيى ئافره‌تانى كوردستاندا\n2020-12-11 [09:18 AM]\nله يادى 68 ساڵه‌ى دامه‌زراندنى يه‌كێتيى ئافره‌تانى كوردستاندا، به گه‌رمى پيرۆزبايى له سكرتاريه‌ت و ئه‌ندامان و لايه‌نگرانى يه‌كێتيى ئافره‌تانى كوردستان و ته‌واوى ئافره‌تانى كوردستان ده‌كه‌م، هيواى سه‌ركه‌وتنيان بۆ ده‌خوازم.\nيه‌كێتيى ئافره‌تانى كوردستان هه‌ر له ڕۆژى دامه‌زراندنييه‌وه تا ئه‌مڕۆ، له خه‌باتى به‌رده‌وام و بێوچاندا بووه له‌پێناو به‌ده‌ستهێنانى مافه‌كانى ئافره‌ت و له‌و ڕێگه‌يه‌دا قوربانيى گه‌وره‌ى داوه. له سه‌رده‌مى شۆڕشدا، هاوكار و پشت و په‌نا و هاوبه‌شێكى كاراى پێشمه‌رگه بووه، له ڕاپه‌ڕينى ئازارى 1991ـه‌وه تا ئه‌مڕۆ له ڕيزى پێشه‌وه‌ى خه‌باتى مه‌ده‌نيدا بوو و ڕۆڵێكى ديارى له هۆشيارى و به‌هێزكردنى پێگه‌ى ئافره‌ت و جێگرتنى له ژيانى سياسى و جومگه كارگێڕى و كۆمه‌ڵايه‌تى و په‌روه‌رده‌يى و كولتوورى و ئابوورييه‌كانى كوردستاندا گێڕاوه.\nله‌م ياده‌دا به‌وپه‌ڕى ڕێز و پێزانينه‌وه له تێكۆشان و قوربانيدانى يه‌كێتيى ئافره‌تانى كوردستان ده‌ڕوانين و هه‌موو پشتگيرييه‌كمان بۆ كار و خه‌باتيان دووپات ده‌كه‌ينه‌وه له‌پێناو پاراستنى ماف و ده‌سكه‌وته‌كانى ئافره‌تانى كوردستان و وه‌ديهێنانى ته‌واوى ئامانجاكانيان له يه‌كسانى و دادپه‌روه‌رى و ئازادى و كۆمه‌ڵگه‌يه‌كى پێشكه‌وتوو.\nسڵاو و دروود بۆ گيانى پاكى هه‌موو ئه‌و ئافره‌تانه‌ى له ڕێگه‌ى ڕزگاريى كوردستان و به‌ده‌ستهێنانى مافه‌كانياندا گيانيان به‌خشى و شه‌هيد بوون.\nپيرۆز بێت يادى دامه‌زراندنى يه‌كێتيى ئافره‌تانى كوردستان.\nجێگرى سه‌رۆكى پارتى ديموكراتى كوردستان


سەینت کیتس و نیڤیس - ویکیپیدیا، ئینسایکڵۆپیدیای ئازاد\nپۆتانەکان: 17°18′N 62°44′W / 17.300°N 62.733°W / 17.300; -62.733\nدروشم: "Country Above Self"\nسروود: "O Land of Beauty!"\nو گەورەترین شار Basseterre\nگرووپە ڕەگەزییەکان (2001)\n- Governor-General Sir Tapley Seaton\n- Speaker of the National Assembly Anthony Michael Perkins\n- سەرجەم ٢٦١ کیلۆمەتری چوارگۆشە (187th)\n١٠٤ مایلی چوارگۆشە\n- بەراوردی ٢٠١٨  (213th)\n- سەرژمێریی 2011 46,204\n- چڕی 164 کەس لە کیلۆمەتری چوارگۆشە (64th)\n٤٢٤کەس لە مایلی چوارگۆشە\n- سەرجەم $1.758 billion\n- سەرانە $31,095\n- سەرجەم $1.058 billion\n- سەرانە $18,714\nHDI (2019) 0.779 (٧٤th)\nفیدراسیۆنی سەینت کیتس و نیڤیس (بە ئینگلیزی: Federation of Saint Kitts and Nevis) یان فیدراسیۆنی سەینت کریستۆفەر و نیڤیس (بە ئینگلیزی: Federation of Saint Christopher and Nevis) وڵاتێکە لە کیشوەری ئەمەریکا.\nژێردەسەڵاتی بەریتانی بوو لە سەدەی ١٧وە. لە ساڵی ١٦٢٣ بەریتانیەکان هاتنە ناوی و تا سەربەخۆیی لە ١٩ی ئەیلولی ١٩٨٣ سانت کیتس و نیڤیس سەربەخۆییان ڕاگەیاند.\nوەرگیراو لە «https://ckb.wikipedia.org/w/index.php?title=سەینت_کیتس_و_نیڤیس&oldid=900751»\nویلایەتەکان و مەڵبەندەکان، دامەزرانی ١٩٨٣\nئەم پەڕەیە دواجار لە ١٨:٠٢ی ٤ی شوباتی ٢٠٢٢ نوێ کراوەتەوە.


دهۆک، بەرزبوونەوەی نرخ نیگەرانیی لێدەکەوێتەوە – RojNews.News\nیەکێک لە بریندارانی هێرشەکەی سەر خانەقین گیانیلەدەستدا\nدەرچووانی ئەندازیاری لەبەردەم پارێزگای کەرکوکدا جێگایان داخست و مانیانگرت\nلەتەنیشت بەنداوێکەوەیە و هەشت ساڵە بێ ئاوە\nخانەقین، جارێکیتر ھێرشکرایە سەر سوپای عێراق\nقامیشلۆ، فڕۆکەی بێفڕۆکەوان دوکانێکی بۆردوومانکرد\nپارێزەرانی ئۆجالان جارێکی دیکە داوای دیداریان کرد\nگەریلاکانی یەژاستار ١٣ سەربازی سوپای تورکیان سزا دا\n24/02/2020 - 8:13:02 pm\nدووشەممە, 13 ماي 2019 – 07:58 ڕۆژنیوز – دهۆک\nهەموو ساڵێک لە مانگی ڕەمەزاندا، نرخی کاڵا بەتایبەت خواردن لە بازاڕەکانی هەرێمی کوردستان-دا بەرز دەبێتەوە، بەر لە دەستپێکردنی ئەو مانگەش لیژنەکانی قائیمقامیەت ڕادەسپێردین بۆ چاودێرییکردنی بازاڕ، بەڵام نەتواندراوە کۆنترۆڵی بەرزکردنەوەی نرخ بکەن.\nڕۆژنیوز سەردانی بازاڕی دهۆک-ی کرد و لەزاری هاوڵاتیان و فرۆشیارانەوە، دۆخی بازاڕ دەگوازێتەوە.\nقاسم جەوهەر، کڕیارێکە و بۆ کڕینی شمەک سەردانی بازاڕی کردبوو، باسی لەوەکرد، کە بەهای هەندێک خواردن دوو هێندە تا سێ هێندە بەرزبوونەتەوە.\nقاسم، هیوای خواست، کە ئەو فرۆشیارانەی نرخ بەرزدەکەنەوە لەلایەن حکومەتەوە سزا بدرێن، چونکە ئەم مانگە دەقۆزنەوە بۆ بەرزکردنەوەی نرخ.\nزەید عەبدولکەریم، فرۆشیارێکی بازاڕەکەیە و بەپێچەوانەی کڕیاران وتی:”هێشتا بازاڕ گەرم نەبووە، بەهای کەلوپەل هەروەک ڕابردووە، بەڵام بەهای هەندێک خواردن گۆڕانکاریی بەسەردا هاتووە”.\nزەید، بازرگانانی بە هۆکاری بەرزبوونەوەی نرخ تۆمەتبار کرد و وتی:”ئەوە دەگەڕێتەوە بۆ بازرگانەکان، ئەگەر نرخەکان لەسەر ئێمە زیاد بکەوێت، ئێمەش ناچارین بە گران بیفرۆشین، خەڵک زۆر گلەیی لە ئێمە دەکەن، بەڵام ئەگەر ڕاستییەکە بزانن، ئەوا گلەیی ناکەن”.\nئەو فرۆشیارە، داواشی لە هەموو فرۆشیاران کرد، کە لەم مانگەدا هاوکاریی هاوڵاتیان بکەن.\nلە بەرامبەردا، جەوهەر عەلی، قائیمقامی قەزای ناوەندی دهۆک، بە ڕۆژنیوزی وت:”ئێمە هەموو ساڵێک لە مانگی ڕەمەزاندا لیژنەکانمان کارا و زیاتر دەکەین، بەر دەستپێکردنی ڕەمەزان سەردانی دووکان، مۆڵ و جوملەفرۆشمان کردووە و داوامان کردووە ئەگەر کەمێکیش بێت، ئەو خواردنانەی، کە تایبەتن بە بەربانگ نرخیان کەمبکەنەوە، بەڵام بەداخەوە ئەو کلتورە لای ئێمە لاوازە، بەپێچەوانەوە لە بۆنە ئاینیی و نەتەوەییەکاندا هەوڵ دەدەین زیاتر قازانج بکەین”.\nئەگەرچی، قائیمقامی دهۆک، باسی لەوەکرد، کە بۆنە ئاینیی و نەتەوەییەکان دەقۆزرێتەوە بۆ بەرزکردنەوەی نرخ، بەڵام ڕاشیگەیاند: بەرزکردنەوەی نرخ هیچ پەیوەندییەکی بە مانگی ڕەمەزانەوە نییە، بەڵکو پەیوەندیی بە یەکخستنی پێناسی گومرگیی هەرێم وعێراقەوە هەیە و هەندێک کەلوپەل گومرگیان چووتە سەر، بەمەش بەهایان بەرزبووەتەوە.\nجەوهەر عەلی، ئاماژەی بە هۆکارێکی دیکەی بەرزبوونەوەی نرخ کرد و وتی:”پاراستنی مافی بەرهەمهێنەرانی ناوخۆیە و تا ئەوکاتەی بەرهەمە ناوخۆییەکانی هەرێم و عێراق ساغ دەبنەوە، گومرگی زیاتر لەسەر هەندێک بەرهەمی دەرەکیی دانراوە”.\nقائیمقامی دهۆک، جەختیکردەوە، کە لیژنەکانیان سەردانی بازاڕ دەکەن و دەبێت نرخی کەلوپەلەکان وەک پێش ڕەمەزان بێت، لە هەر شوێنێک نرخ بەرز کرابێتەوە، نرخەکەیان پێگەڕاندووەتەوە بۆ نرخەکەی پێشوو، فرۆشیارەکەش سزا دراوە، لەسەر خراپی جۆری کەلوپەلەکانیش چەندین شوێنیان داخستووە و تا ئەوکاتەی مەرجەکانمان جێبەجێنەکەن ناکرێنەوە.\nکەجەکە ٢٠٠ هەزار دۆلار هاوکاریی زیانلێکەوتوانی لافاوەکەی قەندیل دەکات\nگەریلاکانی یەژاستار لە چوارچێوەی هەنگاوی شۆڕشگێڕیی جەنگی هەفتانیندا، دوێنێ لەدژی سوپای داگیرکەری دەوڵەتی تورک چالاکییان ئەنجامدا ١٣ سەربازی سوپای تورکی...\nوەزارەتی بەرگریی ئەمریکا- پنتاگون، ئاماژەی بەوەداوە کە تورکیا هێشتاش وەک ڕێڕەوێکە بۆ گواستنەوەی چەتەکانی داعش، جەختیشی لەوە کردووەتەوە کە دەوڵەتی...\nسێ ساڵە چوون بۆ شەرفەدین لە چرا تیڤی قەدەغەکراوە\nئیبراهیم ئێزدی ئەمڕۆ جەژنی جەمای شەرفەدینە لە شەنگال، بەڵام ماوی سێ ساڵە ڕووماڵکردنی جەژنەکە لە کەناڵی ئاسمانی "چرا تی ڤی"...\nهەپەگە سزادانی چەند سەربازێکی تورکی لەتۆڵەی شەهیدانی بادیناندا ڕاگەیاند\n5 ئاب 2020\nلە چەند چالاکییەکدا سزادانی پێنج سەربازی تورک پشتڕاستبووە، کە لە یەکێک لە چالاکییەکاندا چوار سەربازی تورک کوژران و هەپەگەش ڕایگەیاند،...


ئەردۆغان بڕیارێكی دژی ژنان دەركرد - تۆڕی میدیایی خەڵک\nتوركیا لە رێككەوتنی ئیستەنبوڵ بۆ رووبەڕووبونەوەی توندوتیژی دژی ژنان كشایەوە، ئەم هەنگاوە رەخنەی توندی ئەوروپاییەكانی لێكەوتەوە.\nلەبەرامبەر ئەم هەنگاوەی فەرمانڕەوایانی توركیادا هەزاران ژن و پیاو لە ناوچەی كادیكۆی ئیستەنبوڵ گردبوونەوە، ناڕەزایەتییان بەرامبەر ئەو هەنگاوەی ئەنقەرە نیشاندا داوای هەڵوەشاندنەوەی بڕیارەكە و گەڕانەوە بۆ رێككەوتنی ئیستەنبوڵ بۆ رووبەڕووبونەوەی توندوتیژی دژی ژنانیان كرد.\nبەپێی بڕیارێكی سەرۆكایەتی توركیا لە رۆژی شەممە رەجەب تەیب ئەردۆغان سەرۆكی وڵات رایگەیاند وڵاتەكەی لە رێككەوتنی ئیستەنبوڵ دەكشێتەوە كە یەكەم پەیماننامەی نێودەوڵەتییە 30 دەوڵەت تێیدا بەشدارن كۆمەڵێك یاسا و پێوەری داناوە بۆ رێگری لە توندوتیژی لەسەر بنەمای رەگەزی.\nلای خۆیەوە بڕیاردەری پەرلەمانی ئەوروپا ناچۆ سانشێز لە راگەیەنراوێكدا رایگەیاند، ئەمە رووی راستی حكومەتی ئێستای توركیایە، بە تەواوی لە یاسای نێودەوڵەتی مافی مرۆڤ پاشەكشەی كردووە.